cyanic-selkie/wikianc huggingface dataset:
ಬರ್ಮಿಂಗ್ಹ್ಯಾಮ್
ಕಲೆ
ಬರ್ಮಿಂಗ್ಹ್ಯಾಮ್‌ನ ನಂತರದ ನಗರ ಕೇಂದ್ರೀಯ ಸಂಗೀತ ಸಭಾಂಗಣಗಳ ಪೈಕಿ, 1991ರಲ್ಲಿ ತೆರೆಯಲಾದ ನ್ಯಾಷನಲ್‌ ಇಂಡೊರ್‌ ಅರೆನಾ, ಡೇಲ್‌ ಎಂಡ್‌ನಲ್ಲಿದ್ದ 02 ಅಕ್ಯಾಡೆಮಿಯ ಸ್ಥಾನದಲ್ಲಿ, ಸೆಪ್ಟೆಂಬರ್‌ 2009ರಲ್ಲಿ ಬ್ರಿಸ್ಟಲ್‌ ಸ್ಟ್ರೀಟ್‌ನಲ್ಲಿ ತೆರೆಯಲಾದ 02 ಅಕ್ಯಾಡೆಮಿ, 1997ರಲ್ಲಿ ತೆರೆಯಲಾದ CBSO ಸೆಂಟರ್‌, ಡಿಗ್ಬೆತ್‌ನಲ್ಲಿರುವ ಬಾರ್ಫ್ಲೈ ಹಾಗೂ, ಪ್ಯಾರಡೈಸ್ ಫೊರಮ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಕನ್ಸರ್ವೆಟೊಯಿರ್‌ನಲ್ಲಿರುವ ಬರ್ಮಿಂಗ್ಹ್ಯಾಮ್‌ ಕೇಂದ್ರೀಯ ಗ್ರಂಥಾಲಯದೊಂದಿಗೆ ನಿರ್ಮಿಸಲಾದ ಅಡ್ರಿಯನ್‌ ಬೌಲ್ಟ್ ಹಾಲ್‌ ಸಹ ಸೇರಿವೆ.
ಬರ್ಮಿಂಗ್ಹ್ಯಾಮ್‌ನಲ್ಲಿರುವ ಹಲವು ರಂಗಮಂದಿರದಲ್ಲಿ, ಅಲೆಕ್ಸಾಂಡ್ರಾ ("ದಿ ಅಲೆಕ್ಸ್‌"), ದಿ ರೆಪ್‌, ಹಿಪ್ಪೊಡ್ರೊಮ್‌ ಹಾಗೂ ಓಲ್ಡ್‌ ರೆಪ್‌ ರಂಗಮಂದಿರಗಳು ಅತಿ ದೊಡ್ಡವು. ಕ್ರೆಸೆಂಟ್‌ ಥಿಯೆಟರ್‌ ಅಂಡ್‌ ಒಲ್ಡ್‌ ಜಾಯಿಂಟ್‌ ಸ್ಟಾಕ್‌ ಥಿಯೆಟರ್‌, ನಗರ ಕೇಂದ್ರದಲ್ಲಿರುವ ಇತರೆ ರಂಗಮಂದಿರಗಳು. ನಗರ ಕೇಂದ್ರದಾಚೆ, ಹಿಂದೆ ಆಸ್ಟನ್‌ ಹಿಪ್ಪೊಡ್ರೊಮ್‌ ಇದ್ದ ಸ್ಥಳದಲ್ಲಿ ಡ್ರಮ್‌ ಆರ್ಟ್ಸ್‌ ಸೆಂಟರ್‌ ಹಾಗೂ ಮ್ಯಾಕ್ ‌ ಇವೆ. ದಿ ರೆಪ್‌ ರಂಗಮಂದಿರದ ಸಹಯೋಗದೊಂದಿಗೆ, ಫಿಯರ್ಸ್‌! (Fierce!) ಉತ್ಸವವು, ಸ್ಥಳೀಯ ಮತ್ತು ರಾಷ್ಟ್ರೀಯ ಮಟ್ಟದ ಕಲಾ ಸಂಸ್ಥೆಗಳ ಪ್ರದರ್ಶನಗಳನ್ನು ಒಳಗೊಂಡ ವಾರ್ಷಿಕ ಸರಣಿ ಕಾರ್ಯಕ್ರಮಗಳನ್ನು ಆಯೋಜಿಸುತ್ತದೆ.
thumb|left|upright|ಬರ್ಮಿಂಗ್ಹ್ಯಾಮ್‌ ಮ್ಯೂಸಿಯಮ್‌ ಮತ್ತು ಆರ್ಟ್‌ ಗ್ಯಾಲರಿ ಹತ್ತಿರದ ಲಿಚ್ಫೀಲ್ಡ್‌ನಲ್ಲಿ ಜನಿಸಿ, ಕೆಲ ದಿನಗಳ ಕಾಲ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸಿದ ಸ್ಯಾಮ್ಯುಯಲ್‌ ಜಾನ್ಸನ್‌ ಸೇರಿದಂತೆ, ಬರ್ಮಿಂಗ್ಹ್ಯಾಮ್‌ ಹಲವು ಸಾಹಿತಿಗಳೊಂದಿಗೆ ನಂಟು ಹೊಂದಿದೆ.
UKಯಲ್ಲಿ ಬಹಳ ಹಿಂದಿನಿಂದಲೂ ಸ್ಥಾಪಿತವಾಗಿದ್ದ ಸ್ಥಳೀಯ ವಿಜ್ಞಾನ ಕಾಲ್ಪನಿಕ ಕಥಾ ಸಮುದಾಯದ ಬರ್ಮಿಂಗ್ಹ್ಯಾಮ್ ಶಾಖೆಯು 1971ರಲ್ಲಿ ಆರಂಭಗೊಂಡಿತು.(ಆದರೂ 1940 ಹಾಗೂ 1960ರ ದಶಕಗಳಲ್ಲಿ ಇದರ ಮುಂಚಿನ ನಿರೂಪಣೆಗಳಿದ್ದವು). ಈ ಸಮುದಾಯವು ನೊವಾಕಾನ್‌ ಎಂಬ ವಾರ್ಷಿಕ ವೈಜ್ಞಾನಿಕ ಕಾಲ್ಪನಿಕ ಕಥೆಗಳ ಸಮಾರಂಭವನ್ನು ಆಯೋಜಿಸುತ್ತದೆ.
ಬರ್ಮಿಂಗ್ಹ್ಯಾಮ್‌ ಮ್ಯೂಸಿಯಮ್‌ & ಅರ್ಟ್‌ ಗ್ಯಾಲರಿಯಲ್ಲಿ ವಿಶ್ವದಲ್ಲೇ ಅತಿ ದೊಡ್ಡ ರಫೆಲೈಟ್‌-ಪೂರ್ವ ಕಲಾಕೃತಿಗಳ ಸಂಗ್ರಹವಿದೆ. ಎಡ್ವರ್ಡ್‌ ಬರ್ನ್ಸ್‌-ಜೋನ್ಸ್‌ ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಿಸಿದ್ದರು. ತಮ್ಮ ಜೀವನದ ಮೊದಲ ಇಪ್ಪತ್ತು ವರ್ಷಗಳನ್ನು ಇಲ್ಲೇ ಕಳೆದು, ಅನಂತರ ರಾಯಲ್‌ ಬರ್ಮಿಂಗ್ಹ್ಯಾಮ್‌ ಸೊಸೈಟಿ ಆಫ್‌ ಆರ್ಟಿಸ್ಟ್ಸ್‌ ಸಮುದಾಯದ ಅಧ್ಯಕ್ಷರಾದರು. ಗುಡ್‌ ಬ್ರಿಟನ್‌ ಗೈಡ್‌ ಪ್ರಕಾರ, 2004ರಲ್ಲಿ ಬಾರ್ಬರ್‌ ಇಂಸ್ಟಿಟ್ಯೂಟ್‌ ಆಫ್‌ ಫೈನ್‌ ಆರ್ಟ್ಸ್‌ಗೆ 'ಗ್ಯಾಲರಿ ಆಫ್‌ ದಿ ಇಯರ್‌' ಎನ್ನಲಾಯಿತು. ಐಕಾನ್‌ ಗ್ಯಾಲರಿ ಹಾಗೂ ಈಸ್ಟ್‌ಸೈಡ್‌ ಪ್ರಾಜೆಕ್ಟ್ಸ್‌ನಲ್ಲಿ ಸಮಕಾಲೀನ ಕಲಾ ಪ್ರದರ್ಶನ ನಡೆಯುತ್ತದೆ. ಖ್ಯಾತ ಸ್ಥಳೀಯ ಕಲಾವಿದರಲ್ಲಿ ಡೇವಿಡ್‌ ಕಾಕ್ಸ್‌, ಡೇವಿಡ್‌ ಬಾಂಬರ್ಗ್‌, ಪೊಗಸ್‌ ಸೀಸರ್‌, ಕೀತ್‌ ಪೈಪರ್‌ ಹಾಗೂ ಡೊನಾಲ್ಡ್‌ ರಾಡ್ನಿ ಸೇರಿದ್ದಾರೆ. ಛಾಯಾಚಿತ್ರಣ ಸಂಕಲನ OOM ಗ್ಯಾಲರಿ ಫೇಜ್ಲೆ ಸ್ಟುಡಿಯೊಸ್‌ ಥ್ರೀ ವ್ಹೈಟ್‌ ವಾಲ್ಸ್‌ ಹಾಗೂ ಕೈನೆಟಿಕ್‌ AIUನಂತಹ ಸಂಘಟನೆಗಳೊಂದಿಗೆ ಸಹಕಾರ ನಡೆಸಿದೆ.
ತಯಾರಿಕೆ ಹಾಗು ಮುದ್ರಣಾ ಕೇಂದ್ರವಾಗಿ ಬರ್ಮಿಂಗ್ಹ್ಯಾಮ್‌, ಉತ್ಪನ್ನ ವಿನ್ಯಾಸ ಹಾಗೂ ಚಿತ್ರಕ ವಿನ್ಯಾಸಗಳೆಂಬ ಸದೃಢ ಸ್ಥಳೀಯ ಸಂಪ್ರದಾಯವನ್ನು ಬೆಂಬಲಿಸಿದೆ. ಬರ್ಮಿಂಗ್ಹ್ಯಾಮ್‌ ವಿನ್ಯಾಸಕರ, ಬಹಳಷ್ಟು ಮನ್ನಣೆ ಪಡೆದ ಕೃತಿಗಳಲ್ಲಿ ಬ್ಯಾಸ್ಕರ್ವಿಲ್‌ ಫಾಂಟ್‌, ರಸ್ಕಿನ್‌ ಪಾಟರಿ, ಆಕ್ಮೆ ಥಂಡರರ್‌ ಸಿಳ್ಳೆ, ಓಡ್‌-ಆನ್‌ ಸಿನೆಮಾಸ್‌ನ ಆರ್ಟ್‌ ಡೆಕೊ ಬ್ರ್ಯಾಂಡಿಂಗ್‌ ಹಾಗೂ ಮಿನಿ ಸೇರಿವೆ.
ಉತ್ಸವಗಳು ಹಾಗೂ ಪ್ರದರ್ಶನಗಳು
ಬರ್ಮಿಂಗ್ಹ್ಯಾಮ್‌ನಲ್ಲಿ ಹಲವು ರಾಷ್ಟ್ರೀಯ, ಧಾರ್ಮಿಕ ಹಾಗೂ ಅಧ್ಯಾತ್ಮಿಕ ಉತ್ಸವಗಳು ನಡೆಯುತ್ತವೆ. ಇದರಲ್ಲಿ ಸೇಂಟ್‌ ಜಾರ್ಜ್ಸ್‌ ಡೇ ಔತಣವೂ ಒಂದು. ಬರ್ಮಿಂಗ್ಹ್ಯಾಮ್‌ ಟ್ಯಾಟೂ ಎಂಬುದು ಬಹಳ ವರ್ಷಗಳಿಂದಲೂ ಆಯೋಜಿವಾಗಿರುವ ಸೇನಾ ಪ್ರದರ್ಶನ. ಇದು ಪ್ರತಿ ವರ್ಷವೂ ನ್ಯಾಷನಲ್‌ ಇಂಡೊರ್‌ ಅರೆನಾದಲ್ಲಿ ನಡೆಯುತ್ತದೆ. ಕೆರಿಬಿಯನ್ ಶೈಲಿಯ ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ಕಾರ್ನಿವಲ್‌ ವಿಷಮ ಸಂಖ್ಯೆಯ ವರ್ಷಗಳಂದು ನಡೆಯುತ್ತವೆ. ಬರ್ಮಿಂಗ್ಹ್ಯಾಮ್‌ ಪ್ರೈಡ್‌ ಎಂಬುದು ಗೇ ವಿಲೇಜ್‌ನಲ್ಲಿ ನಡೆಯುತ್ತದೆ. ಪ್ರತಿ ವರ್ಷ ಸುಮಾರು 100,000 ಸಂದರ್ಶಕರು ಬರುತ್ತಾರೆ. ಇಸವಿ 1997ರಿಂದ, ನಗರದಲ್ಲಿ ಆರ್ಟ್ಸ್‌ಫೆಸ್ಟ್ ‌ ವಾರ್ಷಿಕ ಕಲಾ ಉತ್ಸವ ನಡೆಯುತ್ತಿತ್ತು. ಇದು UKಯಲ್ಲೆ ಅತಿ ದೊಡ್ಡ ಮುಕ್ತ ಕಲಾ ಉತ್ಸವವಾಗಿದೆ. ತಾನು ಇನ್ನು ಮುಂದೆ ಆರ್ಟ್ಸ್‌ಫೆಸ್ಟ್‌ ಉತ್ಸವದ ಆತಿಥ್ಯ ವಹಿಸಲಾರದು ಎಂದು ನಗರ ಪರಿಷತ್‌ ಡಿಸೆಂಬರ್‌ 2006ರಲ್ಲಿ ಘೋಷಿಸಿತು. ಸೇಂಟ್‌ ಪ್ಯಾಟ್ರಿಕ್ಸ್‌ ಡೇ ಪ್ರದರ್ಶನವು ನಗರದಲ್ಲಿನ ಅತಿ ದೊಡ್ಡ, ಏಕದಿನದ ಉತ್ಸವವಾಗಿದೆ. ಡಬ್ಲಿನ್‌ನ ನಂತರ ಇಲ್ಲಿ ನಡೆಯುವ ಉತ್ಸವವು ಯುರೋಪ್‌ನ ಎರಡನೆಯ ಅತಿ ದೊಡ್ಡ ಉತ್ಸವವಾಗಿದೆ. ಇತರೆ ವಿವಿಧ ಸಾಂಪ್ರದಾಯಿಕ ಉತ್ಸವಗಳಲ್ಲಿ ಬಾಂಗ್ಲಾ ಮೇಲಾ ಹಾಗೂ ವೈಶಾಖಿ ಮೇಲಾ ಸಹ ಸೇರಿವೆ. ಪ್ರತಿ ವರ್ಷ ಆಗಸ್ಟ್‌ ತಿಂಗಳಲ್ಲಿ ನಡೆಯುವ ಬರ್ಮಿಂಗ್ಹ್ಯಾಮ್‌ ಹೆರಿಟೇಜ್‌ ಫೆಸ್ಟಿವಲ್‌ ಮರ್ಡಿ ಗ್ರಾಸ್‌ ಶೈಲಿಯ ಉತ್ಸವವಾಗಿದೆ. ಕೆರಿಬಿಯನ್‌ ಮತ್ತು ಆಫ್ರಿಕನ್‌ ಸಂಪ್ರದಾಯ ಉತ್ಸವಗಳನ್ನು ಪ್ರದರ್ಶನಗಳು ಹಾಗೂ ಸಂಚಾರಿ ನಟರಿಂದ ಬೀದಿ ನಾಟಕಗಳೊಂದಿಗೆ ಆಚರಿಸಲಾಗುತ್ತದೆ. ನಗರದಲ್ಲಿ ನಡೆಯುವ ಇತರೆ ಉತ್ಸವಗಳಲ್ಲಿ, 2006ರಿಂದ ಮೋಸ್ಲೆ ಖಾಸಗಿ ಉದ್ಯಾನದಲ್ಲಿ ನಡೆಯುತ್ತಿರುವ ಮೋಸ್ಲೆ ಜನಪದ ಉತ್ಸವ - ಇದು ಮೊದಲೇ ಸ್ಥಾಪಿತ ಜನಪದ ನಾಟಕಗಳೊಂದಿಗೆ ನೂತನ ಉತ್ಸವಗಳನ್ನು ಮಿಶ್ರಿಸುತ್ತದೆ. ಬರ್ಮಿಂಗ್ಹ್ಯಾಮ್‌ ಜ್ಯಾಝ್‌ ಉತ್ಸವ, ಇಸವಿ 2001ರಿಂದಲೂ ನಡೆಯುತ್ತಿರುವ ಬರ್ಮಿಂಗ್ಹ್ಯಾಮ್‌ ಕಾಮೆಡಿ ಉತ್ಸವದಲ್ಲಿ ಪೀಟರ್‌ ಕೇ, ದಿ ಫಾಸ್‌‌ ಷೋ, ಜಿಮ್ಮಿ ಕ್ಯಾರ್‌, ಲೀ ಇವಾನ್ಸ್‌ ಹಾಗೂ ಲೆನ್ನಿ ಹೆನ್ರಿ ಪ್ರದರ್ಶನಗಳಿದ್ದವು, ಹಾಗೂ, 2009ರಲ್ಲಿ ಆರಂಭಗೊಂಡ ಆಫ್‌ ದಿ ಕಫ್‌ ಉತ್ಸವಗಳೂ ಸೇರಿವೆ. ನಗರಗಳಲ್ಲಿ ನಡೆಸಲಾಗುವ ಉತ್ಸವಗಳು, ಪ್ರದರ್ಶನಗಳು ಹಾಗೂ ಇತರೆ ಚಟುವಟಿಕೆಗಳು ಬರ್ಮಿಂಗ್ಹ್ಯಾಮ್‌ 2026 ಯೋಜನೆಯ ಅಂಗಗಳಾಗಿವೆ. ಇವೆಲ್ಲವೂ ಸಹ, ನಗರದಲ್ಲಿ ಸಾರ್ವಜನಿಕ ಉತ್ಸವಗಳು ಹಾಗೂ ಚಟುವಟಿಕೆಗಳನ್ನು ಉತ್ತಮಗೊಳಿಸಲು ಬಿ ಬರ್ಮಿಂಗ್ಹ್ಯಾಮ್‌ (ನಗರದ ಸ್ಥಳೀಯ ಪಾಲುದಾರಿಕೆ) ಸಂಘಟನೆಯ ಧ್ಯೇಯದ ಅಂಗವಾಗಿವೆ. ಬರ್ಮಿಂಗ್ಹ್ಯಾಮ್‌ ಸಂಸ್ಕೃತಿಯ ನಗರ ಎಂದು ಆಯ್ಕೆಯಾಗುವ ಯತ್ನವನ್ನು ಖ್ಯಾತನಾಮರಾದ ಕ್ರಿಸ್‌ ಅಕಬ್ಯುಸಿ, ಡೆನಿಸ್‌ ಲೂಯಿಸ್‌ ಹಾಗೂ ಜೇಮ್ಸ್‌ ಫೆಲ್ಪ್ಸ್‌ ಮತ್ತು ಆಲಿವರ್‌ ಫೆಲ್ಪ್ಸ್‌ ಅವಳಿಗಳು (ಹ್ಯಾರಿ ಪಾಟರ್‌ ಚಲನಚಿತ್ರ ಸರಣಿಯಲ್ಲಿ ವೀಸ್ಲೆ ಅವಳಿಗಳ ಪಾತ್ರ ನಿರ್ವಹಿಸಿದ್ದರು). ಬರ್ಮಿಂಗ್ಹ್ಯಾಮ್‌ ದ್ವೈವಾರ್ಷಿಕ ಅಂತರರಾಷ್ಟ್ರೀಯ ನೃತ್ಯ ಉತ್ಸವವು 2008ರಲ್ಲಿ ಆರಂಭವಾಯಿತು. ಇದನ್ನು ಡ್ಯಾನ್ಸ್‌ಎಕ್ಸ್‌ಚೇಂಚ್‌ ಅಯೋಜಿಸಿತ್ತು. ನಗರದೆಲ್ಲೆಡೆ ಒಳಾಂಗಣ ಮತ್ತು ಹೊರಾಂಗಣಗಳಲ್ಲಿ ಪ್ರದರ್ಶನಗಳು ನಡೆಯುವವು.
ಮಾಧ್ಯಮ
thumb|right|BBC ಬರ್ಮಿಂಗ್ಹ್ಯಾಮ್‌ನ ಪ್ರಧಾನ ಕಾರ್ಯಸ್ಥಳವಾದ ದಿ ಮೇಲ್‌ಬಾಕ್ಸ್‌. ಬರ್ಮಿಂಗ್ಹ್ಯಾಮ್‌ನಲ್ಲಿ ಹಲವು ಪ್ರಮುಖ ಸ್ಥಳೀಯ ಪತ್ರಿಕೆಗಳಿವೆ - ದೈನಿಕ ಬರ್ಮಿಂಗ್ಹ್ಯಾಮ್‌ ಮೇಲ್ ‌ ಹಾಗೂ ವಾರಕ್ಕೊಮ್ಮೆ ಪ್ರಕಟವಾಗುವ ಬರ್ಮಿಂಗ್ಹ್ಯಾಮ್‌ ಪೋಸ್ಟ್‌ ಮತ್ತು ಸಂಡೇ ಮರ್ಕ್ಯೂರಿ. ಇವೆರಡೂ ಸಹ ಟ್ರಿನಿಟಿ ಮಿರರ್‌ ಸ್ವಾಮ್ಯದಲ್ಲಿದೆ. ಇದು ವ್ಹಾಟ್ಸ್‌ ಆನ್ ‌ ಎಂಬ ಪಾಕ್ಷಿಕ ಪತ್ರಿಕೆಯನ್ನೂ ಸಹ ಸ್ವಾಮ್ಯದಲ್ಲಿಟ್ಟುಕೊಂಡಿದೆ. ಇದು ಸುಮಾರು 30 ವರ್ಷಗಳಿಂದಲೂ ಪ್ರಕಟವಾಗುತ್ತಿದೆ. ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ಫಾರ್ವರ್ಡ್ (ಹಿಂದೆ ಬರ್ಮಿಂಗ್ಹ್ಯಾಮ್‌ ವಾಯ್ಸ್ ‌)‌ ಎಂಬ ಉಚಿತ ಪತ್ರಿಕೆಯನ್ನು ಪ್ರಕಟಿಸುತ್ತದೆ. ಇದನ್ನು ನಗರದಲ್ಲಿನ ಮನೆಗಳಿಗೆ ಹಂಚಲಾಗುತ್ತದೆ. ಬರ್ಮಿಂಗ್ಹ್ಯಾಮ್‌ ಹಲವು ವಿವಿಧ ರಾಷ್ಟ್ರೀಯ ಜನಾಂಗೀಯ ಮಾಧ್ಯಮಗಳು ಹಾಗೂ ಎರಡು ಪ್ರಾದೇಶಿಕ ಮಹಾನಗರ ಸಂಚಿಕೆಗಳ (ಪೂರ್ವ ಹಾಗೂ ಪಶ್ಚಿಮ ಮಿಡ್ಲೆಂಡ್ಸ್‌) ಕಾರ್ಯಸ್ಥಳಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. ಬರ್ಮಿಂಗ್ಹ್ಯಾಮ್‌ಗೆ ಚಲನಚಿತ್ರರಂಗ ಸಂಬಂಧಿಸಿ ದೀರ್ಘ ಇತಿಹಾಸವಿದೆ. ಸ್ಟೇಷನ್‌ ಸ್ಟ್ರೀಟ್‌ನಲ್ಲಿರುವ ಎಲೆಕ್ಟ್ರಿಕ್‌ ಸಿನೆಮಾ UKಯ ಅತಿ ಹಳೆಯ ಸಕ್ರಿಯ ಚಿತ್ರಮಂದಿರವಾಗಿದೆ. 1920ರ ದಶಕದಲ್ಲಿ ಆಸ್ಕರ್‌ ಡಾಯಿಚ್‌ ತಮ್ಮ ಮೊದಲ ಓಡ್‌ಆನ್ ಸಿನೆಮಾವನ್ನು ಪೆರ್ರಿ ಬಾರ್‌ನಲ್ಲಿ ಆರಂಭಿಸಿದರು. ಬರ್ಮಿಂಗ್ಹ್ಯಾಮ್‌-ಸಂಜಾತ ವಾಸ್ತುಶಿಲ್ಪಿ ಹ್ಯಾರಿ ವೀಡನ್‌ ಆಸ್ಕರ್‌ ಡಾಯಿಚ್‌ರೊಂದಿಗೆ ಸಹಯೋಗ ನೀಡಿ, ದೇಶದೆಲ್ಲಡೆ 300ಕ್ಕೂ ಹೆಚ್ಚು ಸಿನೆಮಾಗಳನ್ನು ವಿನ್ಯಾಸ ಮಾಡಿದರು. ಇವುಗಳಲ್ಲಿ ಬಹಳಷ್ಟು ಆರ್ಟ್‌ ಡೆಕೊ ಶೈಲಿಯಲ್ಲಿವೆ. ಸ್ಟಾರ್‌ ಸಿಟಿ ಯುರೋಪ್‌ನ ಅತಿ ದೊಡ್ಡ ವಿರಾಮಕಾಲಿಕ ಕೇಂದ್ರ ಹಾಗೂ ಸಿನೆಮಾ ಮಳಿಗೆಗಳಲ್ಲೊಂದು ಎನ್ನಲಾಗಿದೆ. ಈಸ್ಟ್‌ಸೈಡ್‌ನಲ್ಲಿರುವ ಮಿಲೆನಿಯಮ್‌ ಪಾಯಿಂಟ್‌ನಲ್ಲಿ ಒಂದು IMAX ಚಲನಚಿತ್ರಮಂದಿರವಿದೆ.
ಫೆಲಿಷಿಯಾಸ್‌ ಜರ್ನಿ ಸೇರಿದಂತೆ, 1999ರಲ್ಲಿ ಬಿಡುಗಡೆಯಾದ ಚಲನಚಿತ್ರಗಳನ್ನು ಬರ್ಮಿಂಗ್ಹ್ಯಾಮ್‌ನಲ್ಲಿ ಚಿತ್ರೀಕರಿಸಲಾಗಿತ್ತು. ಮುಂಚೆ, 1973ರಲ್ಲಿ ಬಿಡುಗಡೆಯಾದ ಟೇಕ್‌ ಮಿ ಹೈ ಚಲನಚಿತ್ರದಲ್ಲಿ ಇದೇ ಸ್ಥಳಗಳಲ್ಲಿ ಚಿತ್ರೀಕರಣ ನಡೆಸಲಾಗಿದ್ದು, ಫೆಲಿಷಿಯಾಸ್‌ ಜರ್ನಿ ಚಲನಚಿತ್ರದ ಮೂಲಕ ನಗರದಲ್ಲಾದ ಬದಲಾವಣೆಗಳನ್ನು ನಿರೂಪಿಸಲಾಯಿತು. thumb|left|upright|ದಿ ಇಲೆಕ್ಟ್ರಿಕ್‌ ಸಿನೆಮಾ ಕಿರುತೆರೆ ನಾಟಕಗಳಿಗಾಗಿ ನೆಚ್ಚಿನ ಸ್ಥಳವಾಗುವುದರ ಜೊತೆಗೆ, ದೂರದರ್ಶನ ಪ್ರಸಾರಕ್ಕೂ ಸಹ ಬರ್ಮಿಂಗ್ಹ್ಯಾಮ್‌ ರಾಷ್ಟ್ರಮಟ್ಟದಲ್ಲಿ ಕೇಂದ್ರಬಿಂದುವಾಗಿದೆ. ನಗರದಲ್ಲಿ BBC ವಾಹಿನಿಯ ಎರಡು ಘಟಕಗಳಿವೆ. ನಗರ ಕೇಂದ್ರದಲ್ಲಿರುವ ದಿ ಮೇಲ್‌ಬಾಕ್ಸ್‌ನಲ್ಲಿ BBC ಇಂಗ್ಲಿಷ್‌ ರೀಜನ್‌ನ ರಾಷ್ಟ್ರೀಯ ಪ್ರಧಾನ ಕಾರ್ಯಸ್ಥಾನ, BBC ವೆಸ್ಟ್‌ ಮಿಡ್ಲೆಂಡ್ಸ್‌ ಹಾಗೂ BBC ಬರ್ಮಿಂಗ್ಹ್ಯಾಮ್‌ ನೆಟ್ವರ್ಕ್‌ ನಿರ್ಮಾಣ ಕೇಂದ್ರಗಳ ಪ್ರಧಾನ ಕಾರ್ಯಸ್ಥಾನಗಳಿವೆ. ಇವು ಮುಂಚೆ ಎಡ್ಜ್‌ಬ್ಯಾಸ್ಟನ್‌ನ ಪೆಬಲ್‌ ಮಿಲ್‌ ಸ್ಟುಡಿಯೊದಲ್ಲಿದ್ದವು. ಸೆಲ್ಲಿ ಓಕ್‌ನಲ್ಲಿರುವ BBC ಡ್ರಾಮಾ ವಿಲೇಜ್‌ ಕಾರ್ಯಕ್ರಮ ನಿರ್ಮಾಣ ಕೇಂದ್ರವಾಗಿದೆ. ಇಲ್ಲಿ ವಿಶೇಷವಾಗಿ ಕಿರುತೆರೆ ನಾಟಕಗಳ ನಿರ್ಮಾಣ ಚಟುವಟಿಕೆಗಳು ನಡೆಯುತ್ತವೆ. ಸದ್ಯಕ್ಕೆ ಪ್ರಸಾರವಾಗುತ್ತಿರುವ 'ಡಾಕ್ಟರ್ಸ್' ಅತಿ-ಹೊಸದಾದ UK ದೈನಿಕ ಧಾರಾವಾಹಿ, ವೆಸ್ಟ್‌ ಮಿಡ್ಲೆಂಡ್ಸ್‌ ವಲಯದ ಏಕೈಕ ದೈನಿಕ ಧಾರಾವಾಹಿ, ಹಾಗೂ, ಹಗಲಿನ ವೇಳೆ ಪ್ರಸಾರವಾಗುವ ಏಕೈಕ ದೈನಿಕ ಧಾರಾವಾಹಿಯಾಗಿದೆ. BBC ಬರ್ಮಿಂಗ್ಹ್ಯಾಮ್‌ನಲ್ಲಿರುವ 2,500 ಹುದ್ದೆಗಳ ಪೈಕಿ 43ರನ್ನು ಕಡಿತಗೊಳಿಸಲಾಗುವುದೆಂದು ಅಕ್ಟೋಬರ್ 2007ರಲ್ಲಿ ಘೋಷಿಸಲಾಗಿತ್ತು.
ಟಿಸ್ವಸ್‌ ಹಾಗೂ ಕ್ರಾಸ್‌ರೋಡ್ಸ್‌ ಸೇರಿದಂತೆ, ITVಗಾಗಿ ಹಲವು ಕಾರ್ಯಕ್ರಮಗಳ ಚಿತ್ರೀಕರಣವನ್ನು ಬರ್ಮಿಂಗ್ಹ್ಯಾಮ್‌ನಲ್ಲಿರುವ ಸೆಂಟ್ರಲ್‌/ATV ಸ್ಟುಡಿಯೋಗಳಲ್ಲಿ ನಡೆಸಲಾಯಿತು. ಅಂತಿಮವಾಗಿ ಈ ಸ್ಟುಡಿಯೊವನ್ನು ಮುಚ್ಚಲಾಯಿತು. ಸೆಂಟ್ರಲ್‌ TV ಸದ್ಯದ ಗ್ಯಾಸ್‌ ಸ್ಟ್ರೀಟ್‌ ಸ್ಟುಡಿಯೊಗೆ ಸ್ಥಳಾಂತರಗೊಂಡಾಗ, ಇದು CITVಯ ಪ್ರಮುಖ ಕೇಂದ್ರವಾಗಿತ್ತು. ಅನಂತರ CITV 2004ರಲ್ಲಿ ಮ್ಯಾಂಚೆಸ್ಟರ್‌ಗೆ ಸ್ಥಳಾಂತರಗೊಂಡಿತು. ಬರ್ಮಿಂಗ್ಹ್ಯಾಮ್‌ನಿಂದ ಮೂಡಿಬರುವ ITV ಸೆಂಟ್ರಲ್‌ನ ಕಾರ್ಯಕ್ರಮಗಳಲ್ಲಿ ಸೆಂಟ್ರಲ್‌ ಟುನೈಟ್‌ ಎಂಬ ಪ್ರದೇಶವಾರು ವಾರ್ತಾ ಕಾರ್ಯಕ್ರಮದ ಪಶ್ಚಿಮ ಹಾಗೂ ಪೂರ್ವ ಸಂಚಿಕೆಗಳನ್ನು ಹೊಂದಿವೆ.
ಹಲವು ರಾಷ್ಟ್ರೀಯ ಹಾಗೂ ಪ್ರಾದೇಶಿಕ ರೇಡಿಯೊ ವಾಹಿನಿಗಳು ನಗರದಲ್ಲಿವೆ. ಜೊತೆಗೆ ಸ್ಥಳೀಯ ರೇಡಿಯೊ ಪ್ರಸಾರ ಕೇಂದ್ರಗಳೂ ಇವೆ. ಇವುಗಳಲ್ಲಿ 96.4 BRMB, ಗೆಲೆಕ್ಸಿ, ಹಾರ್ಟ್‌ FM, ಕೆರಾಂಗ್‌!, 105.2, ನ್ಯೂ ಸ್ಟೈಲ್‌ ರೇಡಿಯೊ 98.7FM, ಸ್ಮೂತ್‌ ರೇಡಿಯೊ 105.7FM ಹಾಗೂ BBC WM ಸೇರಿವೆ. ವಿಶ್ವದಲ್ಲಿ ಬಹಳ ವರ್ಷಗಳಿಂದ ಪ್ರಸಾರವಾಗುತ್ತಿರುವ ರೇಡಿಯೊ ಕಾರ್ಯಕ್ರಮ ದಿ ಆರ್ಚರ್ಸ್‌ ನ ಧ್ವನಿಮುದ್ರಣವನ್ನು BBC ರೇಡಿಯೊ 4ಗಾಗಿ ಬರ್ಮಿಂಗ್ಹ್ಯಾಮ್‌ನಲ್ಲಿ ಮಾಡಲಾಯಿತು.
ಬಿಡುವಿನ ಸಮಯ
thumb|upright|ಪ್ರಸ್ತಾಪಿತ VTP200 ಎರಡು ಪ್ರಮುಖ ಬೆಳವಣಿಗೆಗಳು ಇತ್ತೀಚೆಗಿನ ವರ್ಷಗಳಲ್ಲಿ ನಗರದ ಎರಡು ಭಾಗಗಳನ್ನು ಪುನಃ ನಿರ್ಮಿಸಿವೆ. ನ್ಯಾಷನಲ್‌ ಸೀ ಲೈಫ್‌ ಸೆಂಟರ್‌ನೊಂದಿಗೆ, ಭೋಜನಾ ಮಂದಿರಗಳು ಹಾಗೂ ಕಾರ್ಯಸ್ಥಳ ಕಟ್ಟಡಗಳುಳ್ಳ ಬ್ರಿಂಡ್ಲೆಪ್ಲೇಸ್‌ ಪ್ರಮುಖ ಕಾಲುವೆ-ತೀರದ, ಅಭಿವೃದ್ಧಿ ಪಡೆದ ಜಾಗವಾಗಿದೆ. ಮುಂಚೆ ಇದ್ದ ವ್ಯಾಪಾರಿ ಮಳಿಗೆಯ ಸ್ಥಾನದಲ್ಲಿ ನಿರ್ಮಿಸಲಾದ ಬುಲ್‌ ರಿಂಗ್‌ ಷಾಪಿಂಗ್‌ ಸೆಂಟರ್‌ ಇನ್ನೊಂದು ಬೆಳವಣಿಗೆಯಾಗಿದೆ. ಕಾಲುವೆ ದಂಡೆಯಲ್ಲಿರುವ ಇನ್ನೊಂದು ನಿರ್ಮಾಣವಾದ ದಿ ಮೇಲ್‌ಬಾಕ್ಸ್‌ನಲ್ಲಿ ವಿನ್ಯಾಸಕಾರ ಮಳಿಗೆಗಳು ಹಾಗೂ ಕಾರ್ಯಸ್ಥಳಗಳು ಮತ್ತು ವಠಾರದ ಮನೆಗಳಿವೆ. MAKE ಆರ್ಕಿಟೆಕ್ಟ್‌ಸ್‌ ವಿನ್ಯಾಸ ಮಾಡಿದ ದಿ ಕ್ಯೂಬ್‌ ಹದಿನೇಳು ಅಂತಸ್ತುಗಳುಳ್ಳ, ವಿವಿಧ-ಬಳಕೆಯ ಕಟ್ಟಡವಾಗಿದ್ದು, ಮೇಲ್‌ಬಾಕ್ಸ್‌ ಪ್ರಮುಖ ಯೋಜನೆಯಡಿ ಇದು ಇನ್ನು ನಿರ್ಮಾಣ ಹಂತದಲ್ಲಿದೆ. ನ್ಯಾಷನಲ್‌ ಇಂಡೊರ್‌ ಅರೆನಾ ಯುರೋಪ್‌ನ ಅತಿ ನಿಬಿಡ, ಬೃಹತ್‌ ಪ್ರಮಾಣದ ಕ್ರೀಡಾ ಹಾಗೂ ಮನರಂಜನಾ ಸ್ಥಳಗಳಾಗಿವೆ. ನಗರ ಕೇಂದ್ರದಾಚೆ ಸ್ಟಾರ್‌ ಸಿಟಿ ಮನರಂಜನಾ ಮಳಿಗೆಯಿದೆ. ಮುಂಚೆ, ನೆಚೆಲ್ಸ್‌ ಪಾವರ್‌ ಸ್ಟೇಷನ್‌ ಈ ಸ್ಥಳದಲ್ಲಿತ್ತು.
ಬರ್ಮಿಂಗ್ಹ್ಯಾಮ್‌ನಲ್ಲಿನ ರಾತ್ರಿ-ಜೀವನವು ಪ್ರಮುಖವಾಗಿ ಬ್ರಾಡ್‌ ಸ್ಟ್ರೀಟ್‌ ಹಾಗೂ ಬ್ರಿಂಡ್ಲೆಪ್ಲೇಸ್‌ನಲ್ಲಿ ಕೇಂದ್ರೀಕೃತವಾಗಿದೆ. ಆದರೂ, ಇತ್ತೀಚೆಗಿನ ವರ್ಷಗಳಲ್ಲಿ, ಬ್ರಾಡ್‌ ಸ್ಟ್ರೀಟ್‌ ಕ್ಷೇತ್ರದ ಆಚೆ, ಸೊಗಸಾದ ಕ್ಲಬ್‌ ಹಾಗೂ ಬಾರ್‌ಗಳು ಸ್ಥಾಪಿತವಾಗಿ, ಅಲ್ಲಿ ವ್ಯವಹಾರಗಳೂ ಸಹ ನಡೆಯುತ್ತಿವೆ. The ಕಸ್ಟರ್ಡ್‌ ಫ್ಯಾಕ್ಟರಿಯಲ್ಲಿರುವ ಮೆಡಿಸಿನ್‌ ಬಾರ್, ದಿ ಸ್ಯಾಂಕ್ಚುಯರಿ, ರೇನ್ಬೊ ಪಬ್‌ ಹಾಗೂ ಏರ್‌, ಡಿಗ್ಬೆತ್‌ನಲ್ಲಿರುವ ದೊಡ್ಡ ಕ್ಲಬ್‌ ಹಾಗೂ ಬಾರ್‌ಗಳು.
ಡಿಗ್ಬೆತ್‌ ಸಮೀಪ, ಅರ್ಕಾಡಿಯನ್‌ ಹಾಗೂ ಚೈನೀಸ್‌ ಕ್ವಾರ್ಟರ್‌ ಸಮೀಪ ಹರ್ಸ್ಟ್ ಸ್ಟ್ರೀಟ್‌ ಗೇ ವಿಲೇಜ್‌ಗಳಲ್ಲಿ ಬಾರ್‌ಗಳು ಮತ್ತು ರಾತ್ರಿಯ ಮನರಂಜನಾಲಯಗಳಿವೆ. ಸಮ್ಮರ್‌ ರೋ, ದಿ ಮೇಲ್‌ಬಾಕ್ಸ್‌, ಜುಯಲ್ಲರಿ ಕ್ವಾರ್ಟರ್‌ ಸಹ ಕ್ಲಬ್‌ಗಳನ್ನು ಹೊಂದಿವೆ. ಇವಲ್ಲದೆ, ಸೇಂಟ್‌ ಫಿಲಿಪ್ಸ್‌/ಕೊಲ್ಮೊರ್‌ ರೋ ಎಂಬ ಕ್ಲಬ್‌ನಲ್ಲಿ, ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸುವ ಎಲ್ಲಾ ಪೋಲಿಷ್‌ ಮೂಲದ ನಿವಾಸಿಗಳಿಗಾಗಿ ಪ್ರತಿ ತಿಂಗಳಲ್ಲೊಮ್ಮೆ ರಾತ್ರಿಯ ಔತಣ ಏರ್ಪಡಿಸಲಾಗುತ್ತದೆ. ಐರಿಷ್‌ ಕ್ವಾರ್ಟರ್‌ನಲ್ಲಿ ಹಲವು ರಾತ್ರಿ ಮನರಂಜನಾ ಗೃಹಗಳಿವೆ.
ವಾಸ್ತುಶೈಲಿ
ಹಳೆಯ ಇಗರ್ಜಿಗಳಲ್ಲಿ ಬರ್ಮಿಂಗ್ಹ್ಯಾಮ್‌ನ ಮಧ್ಯಯುಗೀಯ ಲಕ್ಷಣಗಳನ್ನು ನೋಡಬಹುದಾಗಿದೆ. ಇವುಗಳಲ್ಲಿ ಸೇಂಟ್‌ ಮಾರ್ಟಿನ್‌ ಇನ್‌ ದಿ ಬುಲ್‌ರಿಂಗ್‌ ಎಂಬ ಮೂಲ ಪ್ಯಾರಿಷ್‌ ಇಗರ್ಜಿ ಪ್ರಮುಖವಾಗಿವೆ. ಮಧ್ಯಯುಗದ ಮತ್ತು ಟುಡಾರ್‌ ಕಾಲದ ಇನ್ನೂ ಕೆಲವು ಕಟ್ಟಡಗಳು ಉಳಿದುಕೊಂಡಿವೆ. ಇವುಗಳಲ್ಲಿ ಲ್ಯಾಡ್‌ ಇನ್‌ ದಿ ಲೇನ್‌ ಹಾಗೂ ದಿ ಓಲ್ಡ್‌ ಕ್ರೌನ್‌, ಹದಿನೈದನೆಯ ಶತಮಾನದ ಸಾರಾಸೆನ್ಸ್‌ ಹೆಡ್‌ ತಂಗುಮನೆ (ಮದ್ಯದ ಹೋಟೆಲ್‌?) ಕಿಂಗ್ಸ್‌ ನಾರ್ಟನ್‌ನಲ್ಲಿರುವ ಓಲ್ಡ್‌ ಗ್ರ್ಯಾಮರ್‌ ಸ್ಕೂಲ್‌ ಹಾಗೂ ಬ್ಲೇಕ್ಸ್‌ಲೆ ಹಾಲ್‌ ಪ್ರಖ್ಯಾತವಾಗಿವೆ.
thumb|left|ಫ್ಯೂಚರ್‌ ಸಿಸ್ಟಮ್ಸ್‌ ವಾಸ್ತುವಿನ್ಯಾಸಕರಿಂದ ಸೆಲ್ಫ್‌ರಿಡ್ಜಸ್‌. ಜಾರ್ಜಿಯನ್‌ ಕಟ್ಟಡಗಳಲ್ಲಿ ಹಲವು ಉಳಿದುಕೊಂಡಿವೆ. ಇವುಗಳಲ್ಲಿ ಸೇಂಟ್ ಫಿಲಿಪ್ಸ್‌ ಕತೀಡ್ರಲ್‌, ಸೊಹೊ ಹೌಸ್‌, ಪೆರ್ರಾಟ್ಸ್ ಫೋಲ್ಲಿ, ಟೌನ್‌ ಹಾಲ್‌ (ಪುರಭವನ) ಹಾಗೂ ಸೇಂಟ್‌ ಪಾಲ್ಸ್‌ ಸ್ಕ್ವೇರ್‌ ಸೇರಿವೆ. ವಿಕ್ಟೋರಿಯನ್‌ ಯುಗದಲ್ಲಿ ನಗರದಲ್ಲಿ ವಿಸ್ತಾರಿತ ಪ್ರಮಾಣದಲ್ಲಿ ಕಟ್ಟಡಗಳ ನಿರ್ಮಾಣವಾಯಿತು. ಪ್ರಮುಖ ಪಟ್ಟಣದ ಕಟ್ಟಡಗಳ ಪೈಕಿ ವಿಕ್ಟೊರಿಯನ್‌ ಕಾನೂನು ನ್ಯಾಯಾಲಯಗಳು ವೈಶಿಷ್ಟ್ಯದ ಕೆಂಪು ಇಟ್ಟಿಗೆ ಮತ್ತು ಟೆರ್ರಾ ಕೊಟ್ಟಾ ಬಳಸಿ ನಿರ್ಮಿಸಲಾಗಿವೆ. ಜೊತೆಗೆ ಪರಿಷತ್‌ ಭವನ ಹಾಗೂ ಮ್ಯೂಸಿಯಮ್‌ & ಆರ್ಟ್‌ ಗ್ಯಾಲರಿ ಸಹ ನಿರ್ಮಿಸಲಾದವು. ಸೇಂಟ್‌ ಚಾಡ್ಸ್‌ ಕತೀಡ್ರಲ್‌ ಮತ ಸುಧಾರಣಾ ಯುಗದಲ್ಲಿ ನಿರ್ಮಿಸಲಾದ ಮೊದಲ ರೋಮನ್‌ ಕ್ಯಾತೊಲಿಕ್‌ ಪ್ರಧಾನ ಇಗರ್ಜಿಯಾಗಿತ್ತು. ಕೈಗಾರಿಕಾ ಕಾರ್ಮಿಕರಿಗಾಗಿ ವಸತಿಯ ಅಗತ್ಯವೆದ್ದಿತು. ಇದರ ಫಲವಾಗಿ, ನಗರದುದ್ದಗಲಕ್ಕೂ ಕೆಂಪು ಇಟ್ಟಿಗೆ ನಿವಾಸಗಳ ಮನೆಗಳು ಛಾವಣಿಗಳು, ಜೋಡಿ ಮನೆಗಳು ನಿರ್ಮಿತವಾದವು. ಇವುಗಳಲ್ಲಿ ಕೆಲವು ಅನಂತರ ಕಾಲದಲ್ಲಿ ನಗರದ ಒಳಪ್ರದೇಶದ ಕೊಳಚೆ ಕ್ಷೇತ್ರಗಳಾದವು.
ಯುದ್ಧ ನಂತರದ ಪುನರಾಭಿವೃದ್ಧಿ ಹಾಗೂ ವಿಕ್ಟೊರಿಯಾವಾದ-ವಿರೋಧದ ಫಲವಾಗಿ, ಬರ್ಮಿಂಗ್ಹ್ಯಾಮ್‌ ನ್ಯೂ ಸ್ಟ್ರೀಟ್‌ ಸ್ಟೇಷನ್‌ ಹಾಗೂ ಹಳೆಯ ಸೆಂಟ್ರಲ್‌ ಲೈಬ್ರರಿ ಸೇರಿದಂತೆ, ವಿಕ್ಟೊರಿಯಾ ಯುಗದ ಹಲವು ಕಟ್ಟಡಗಳನ್ನು ಕೆಡವಲಾಯಿತು. ನಗರದ ಒಳಭಾಗದಲ್ಲಿಯೂ ಸಹ, ಬಹಳಷ್ಟು ವಿಕ್ಟೊರಿಯಾ ಯುಗದ ಮನೆಗಳನ್ನು ಪುನರಾಭಿವೃದ್ಧಿಗೊಳಿಸಲಾಯಿತು. ಅಲ್ಲಿದ್ದ ಸಮುದಾಯಗಳನ್ನು ಕ್ಯಾಸ್ಲ್‌ ವೇಲ್‌ನಂತಹ ಅತ್ಯೆತ್ತರದ ವಠಾರದ ಮನೆಗಳುಳ್ಳ ತೋಟಗಳಿಗೆ ಸ್ಥಳಾಂತರಗೊಳಿಸಲಾಯಿತು.
ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ಈಗ ಬೃಹತ್‌ ಪ್ರಮಾಣದ ಅತ್ಯೆತ್ತರದ ವಠಾರದ ಮನೆ ನೆಲಸಮ ಹಾಗೂ ನವೀಕರಣ ಯೋಜನೆ ಹಮ್ಮಿಕೊಂಡಿದೆ. ಇತ್ತೀಚೆಗಿನ ವರ್ಷಗಳಲ್ಲಿ ನಗರದ ಮಧ್ಯಭಾಗದಲ್ಲಿ ಬಹಳಷ್ಟು ನಿರ್ಮಾಣ ಚಟುವಟಿಕೆಗಳು ನಡೆಯುತ್ತಿವೆ. ಇವುಗಳಲ್ಲಿ ಬುಲ್‌ರಿಂಗ್‌ ಷಾಪಿಂಗ್‌ ಸೆಂಟರ್‌ನಲ್ಲಿ ಪ್ರಶಸ್ತಿ-ವಿಜೇತ ಫ್ಯೂಚರ್‌ ಸಿಸ್ಟಮ್ಸ್‌ರವರ ಸಂಸ್ಥೆಯ ಸೆಲ್ಫ್‌ರಿಡ್ಜಸ್‌ ಕಟ್ಟಡ, ಬ್ರಿಂಡ್ಲೇಪ್ಲೇಸ್‌ ಪುನರಾಭಿವೃದ್ಧಿ ಯೋಜನೆ, ಮಿಲೆನಿಯಮ್‌ ಪಾಯಿಂಟ್‌ ವಿಜ್ಞಾನ ಮತ್ತು ತಂತ್ರಜ್ಞಾನ ಕೇಂದ್ರದ ನಿರ್ಮಾಣವೂ ಸೇರಿವೆ. ಈ ಯೋಜನೆಗಳಿಗೆ ಧನಬೆಂಬಲವು ಯುರೋಪಿಯನ್‌ ಯುನಿಯನ್‌ನಿಂದ ದೊರೆತಿದೆ. ಉದಾಹರಣೆಗೆ, ಪುರಭವನಕ್ಕಾಗಿ ಯುರೋಪಿಯನ್‌ ರೀಜನಲ್‌ ಡೆವೆಲಪ್ಮೆಂಟ್ ಫಂಡ್‌ನಿಂದ £3 ಹಣಕಾಸಿನ ನೆರವು ದೊರೆಯಿತು.
1970ರ ದಶಕದಿಂದಲೂ, ಪ್ರಮುಖವಾಗಿ ಇತ್ತೀಚೆಗಿನ ವರ್ಷಗಳಲ್ಲಿ ಅತ್ಯೆತ್ತರದ ಕಟ್ಟಡಗಳ ನಿರ್ಮಾಣವು ಹೆಚ್ಚಾಗಿ ಕಂಡುಬರುತ್ತಿಲ್ಲ. ಏಕೆಂದರೆ, ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣಕ್ಕೆ ಹಾಗೂ ಅಲ್ಲಿಂದ ಹೋಗುವ ವಿಮಾನಗಳಿಗೆ ತೊಂದರೆ ನಾಗರಿಕ ವಿಮಾನಯಾನ ಪ್ರಾಧಿಕಾರವು, ಬೀಟ್‌ಹ್ಯಾಮ್‌ ಟಾವರ್‌ನಂತಹ ಕಟ್ಟಡಗಳ ಗರಿಷ್ಠ ಎತ್ತರದ ಕುರಿತು ನಿರ್ಬಂಧ ಹೇರಿದೆ.
ಪರಿಸರ
ಬರ್ಮಿಂಗ್ಹ್ಯಾಮ್‌ನಲ್ಲಿ ಸಂರಕ್ಷಿತ ವನ್ಯಜೀವಿಕುಲದ ಹಲವು ತಂಗುದಾಣಗಳಿವೆ. ಇವು ಪ್ರಾಜೆಕ್ಟ್‌ ಕಿಂಗ್ಫಿಷರ್‌ ಮತ್ತು ವುಡ್ಗೇಟ್‌ ವ್ಯಾಲಿ ಕಂಟ್ರಿ ಪಾರ್ಕ್‌ನಂತಹ ಅನೌಪಚಾರಿಕ ಸಂದರ್ಭಗಳು ಹಾಗೂ ಹ್ಯಾಂಡ್ಸ್‌ವರ್ತ್‌ ಪಾರ್ಕ್ ಮತ್ತು ಸ್ಮಾಲ್‌ ಹೀತ್‌ ಪಾರ್ಕ್‌ನಂತಹ ಉದ್ಯಾನಗಳ ಸಮೂಹವೂ ಅಗಬಹುದು. ಕಿಂಗ್ಸ್‌ ಹೀತ್‌ ಪಾರ್ಕ್‌ನಲ್ಲಿರುವ ನಗರದ ತೋಟಗಾರಿಕ ತರಬೇತಿ ಘಟಕವು ಪರ್ಷೋರ್‌ ಕಾಲೇಜ್‌ನೊಂದಿಗೆ ಸಹಭಾಗಿತ್ವ ಹೊಂದಿದೆ. 'ಬರ್ಮಿಂಗ್ಹ್ಯಾಮ್‌ ಫ್ರೆಂಡ್ಸ್‌ ಆಫ್‌ ದಿ ಅರ್ಥ್'‌ ಎಂಬ ಒತ್ತಾಯದ ತಂಡವು ಇನ್ನಷ್ಟು ಸಾಂಪ್ರದಾಯಿಕ ಪರಿಸರೀಯ ವಿಚಾರಗಳನ್ನು ಸತತವಾಗಿ ಪ್ರಸ್ತಾಪಿಸುತ್ತಿದೆ. ದೀರ್ಘಕಾಲ ಉಳಿದುಕೊಳ್ಳುವಂತಹ ಸಾರಿಗೆಗಳಾದ ಸ್ಥಳೀಯ ರೈಲು, ಕಾಲ್ನಡಿಗೆ, ಸೈಕಲ್‌, ಇಂಧನದ ಬೇಡಿಕೆ ಹಾಗು ತ್ಯಾಜ್ಯ ಉತ್ಪಾದನೆಯಲ್ಲಿ ಇಳಿತ, ಹಾಗೂ ಪರಿಸರ-ಸ್ನೇಹ ತಂತ್ರಜ್ಞಾನವನ್ನು ಅಳವಡಿಸಿಕೊಳ್ಳುವ ಅಗತ್ಯವನ್ನು ಆ ಸಮುದಾಯ ಸಾರಿದೆ. ಬರ್ಮಿಂಗ್ಹ್ಯಾಮ್‌ನ ದಕ್ಷಿಣದಲ್ಲಿ, ಕಾಫ್ಟನ್‌ ಪಾರ್ಕ್‌, ಲಿಕಿ ಹಿಲ್ಸ್‌ ಹಾಗೂ ವೇಸ್ಲೆ ಹಿಲ್ಸ್‌ ಇವೆ. ಈ ಬೆಟ್ಟಗಳಿಂದ ನಗರದ ಕೇಂದ್ರದತ್ತ ವಿಹಂಗಮ ದೃಷ್ಟಿ ಹಾಯಿಸಬಹುದು. ರಾತ್ರಿಯವೇಳೆ ನಗರದ ಬಾನರೇಖೆಯ ಸೊಗಸಾದ ದೃಶ್ಯ ಕಾಣಬಹುದು.
ಅಪರಾಧ ಮತ್ತು ಪೊಲೀಸ್‌
right|250px|thumb|ಡಿಗ್ಬೆತ್‌ ಪೊಲೀಸ್‌ ಠಾಣೆ. ಬರ್ಮಿಂಗ್ಹ್ಯಾಮ್‌ ಹಾಗೂ ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿಯು ವೆಸ್ಟ್ ಮಿಡ್ಲೆಂಡ್ಸ್‌ ಪೊಲೀಸ್‌ ಸೇವಾ ವಾಪ್ತಿಯಲ್ಲಿದೆ. ಪೊಲೀಸ್‌ ಪ್ರಧಾನ ಕಾರ್ಯಸ್ಥಳವು ಬರ್ಮಿಂಗ್ಹ್ಯಾಮ್‌ನ ನಗರ ಕೇಂದ್ರದಲ್ಲಿರುವ ಲಾಯ್ಡ್‌ ಹೌಸ್‌ನಲ್ಲಿದೆ. ಬರ್ಮಿಂಗ್ಹ್ಯಾಮ್‌ನಲ್ಲಿ ಹಲವು ಗಮನ-ಸೆಳೆಯುವ ಘಟನೆಗಳು ಸಂಭವಿಸಿದ್ದುಂಟು: 31 ಜನವರಿ 2007ರಂದು ಸಂಭವಿಸಿದ ಬರ್ಮಿಂಗ್ಹ್ಯಾಮ್‌ ದಾಳಿ, ಹೊಸವರ್ಷಾರಂಭದಂದು ಸಂಭವಿಸಿದ ಕೊಲೆಗಳು, 2005 ಬರ್ಮಿಂಗ್ಹ್ಯಾಮ್‌ ಜನಾಂಗೀಯ ಗಲಭೆಗಳು ಹಾಗೂ 1974ರಲ್ಲಿ ಸಂಭವಿಸಿದ ಬರ್ಮಿಂಗ್ಹ್ಯಾಮ್‌ ಪಬ್‌ ಬಾಂಬ್ ವಿಸ್ಫೋಟಗಳು.
ಕೆಳಗೆ ತಿಳಿಸಿದಂತೆ, 2008/2009 ಅವಧಿಯಲ್ಲಿ ಅಪರಾಧಗಳ ಅಂಕಿ-ಅಂಶಗಳ ಪ್ರಕಾರ, ಬಹಳಷ್ಟು ಪ್ರಕರಣಗಳಲ್ಲಿ ಇಂಗ್ಲಿಷ್‌ ಸರಾಸರಿಗಿಂತಲೂ ಹೆಚ್ಚು ಅಪರಾಧಗಳು ನಡೆದದ್ದುಂಟು. ಇಂಗ್ಲೆಂಡ್‌ನ 'ಮೂಲ ನಗರ'ಗಳಲ್ಲಿ (ಬರ್ಮಿಂಗ್ಹ್ಯಾಮ್‌, ಬ್ರಿಸ್ಟಲ್‌, ಲೀಡ್ಸ್‌, ಲಿವರ್ಪೂಲ್‌, ಮ್ಯಾಂಚೆಸ್ಟರ್‌, ನ್ಯೂಕ್ಯಾಸ್ಲ್‌, ನಾಟಿಂಗ್ಹ್ಯಾಮ್‌ ಮತ್ತು ಷೆಫೀಲ್ಡ್‌), ಬರ್ಮಿಂಗ್ಹ್ಯಾಮ್‌ನಲ್ಲಿ ಅಪರಾಧದ ಪ್ರಮಾಣ ಅತಿ ಕಡಿಮೆ.
ನಗರದಲ್ಲಿ ಅಪರಾಧದ ಪ್ರಮಾಣವನ್ನು ಕಡಿಮೆಗೊಳಿಸಲು, ಅಪರಾಧ ಹಾಗೂ ಅವ್ಯವಸ್ಥೆ ನಿಗ್ರಹ ಸಹಯೋಗಿತ್ವವನ್ನು ರಚಿಸಲಾಗಿದೆ. ಇದು ದೇಶದಲ್ಲೇ ಅತಿ ದೊಡ್ಡ ಪ್ರಮಾಣದ ಸಹಯೋಗವಾಗಿದೆ. ಬರ್ಮಿಂಗ್ಹ್ಯಾಮ್‌ನಲ್ಲಿ ಐದು ನೆರೆಹೊರೆ-ಆಧಾರಿತ ಸಮುದಾಯ ರಕ್ಷಣಾ ಯೋಜನೆಗಳಲ್ಲಿ ಈ ಸಹಯೋಗಿತ್ವಗಳ ಕೊಡುಗೆಗೆ ಮನ್ನಣೆ ದೊರೆಯಿತು. ಡಿಸೆಂಬರ್‌ 2004ರಲ್ಲಿ ನಡೆದ ಯುರೋಪಿಯನ್‌ ಕಮ್ಯೂನಿಟಿ ಸೇಫ್ಟಿ ಅವಾರ್ಡ್ಸ್‌ ಸಮಾರಂಭದಲ್ಲಿ ಮೊದಲ ಬಹುಮಾನ ಲಭಿಸಿತು. ಆಸ್ಟನ್‌, ಹ್ಯಾಂಡ್ಸ್‌ವರ್ತ್‌, ಸ್ಮಾಲ್‌ ಹೀತ್‌ ಹಾಗೂ ಬಾರ್ಡರ್ಸ್ಲೆ ಗ್ರೀನ್‌ ಕ್ಷೇತ್ರಗಳಲ್ಲಿ ಅಪರಾಧಗಳ ಪ್ರಮಾಣವು ಹೆಚ್ಚು.
ಪ್ರಮುಖ ನಿವಾಸಿಗಳು
ವಿವಿಧ ಕ್ಷೇತ್ರಗಳಲ್ಲಿ ಖ್ಯಾತಿ ಪಡೆದ ವ್ಯಕ್ತಿಗಳು ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸಿದ್ದುಂಟು. ಜೋಸೆಫ್‌ ಚೇಂಬರ್ಲಿನ್‌ ಒಮ್ಮೆ ಬರ್ಮಿಂಗ್ಹ್ಯಾಮ್‌ನ ಮಹಾಪೌರರಾಗಿದ್ದರು. ಅನಂತರ ಅವರು ಸಂಸದ್‌ ಸದಸ್ಯರಾದರು. ಅವರ ಪುತ್ರ ನೆವಿಲ್‌ ಚೇಂಬರ್ಲಿನ್‌ ಬರ್ಮಿಂಗ್ಹ್ಯಾಮ್‌ನ ಲಾರ್ಡ್‌ ಮೇಯರ್‌ ಆಗಿ, ಬ್ರಿಟಿಷ್‌ ಪ್ರಧಾನ ಮಂತ್ರಿಯಾದರು. ಇವರಿಬ್ಬರೂ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸಿದ್ದ ಅತಿ ಪ್ರಮುಖ ರಾಜಕೀಯ ವ್ಯಕ್ತಿಗಳಲ್ಲಿಬ್ಬರು.
ರಾಜಕಾರಣಿ ಇನಾಕ್‌ ಪೊವೆಲ್‌ ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಿಸಿದ್ದರು. ಕಿಂಗ್ ಎಡ್ವರ್ಡ್ಸ್‌ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಲೇಖಕ ಜೆ. ಅರ್. ಆರ್‌. ಟೊಲ್ಕಿಯನ್‌ ತಮ್ಮ ಬಾಲ್ಯ ವರ್ಷಗಳನ್ನು ಬರ್ಮಿಂಗ್ಹ್ಯಾಮ್‌ನ ಹಲವು ಕ್ಷೇತ್ರಗಳಲ್ಲಿ ಕೆಲವಾದ ಮೋಸ್ಲೆ ಬಾಗ್‌, ಸೇರ್‌ಹೋಲ್‌ ಮಿಲ್ ಹಾಗು ಪೆರಾಟ್ಸ್‌ ಫೋಲ್ಲಿಯಲ್ಲಿ ಕಳೆದರು.‌ ಲಾರ್ಡ್‌ ಆಫ್‌ ದಿ ರಿಂಗ್ಸ್‌ನಲ್ಲಿ ಹಲವು ದೃಶ್ಯಗಳಿಗೆ ಪೆರಾಟ್ಸ್‌ ಫೋಲ್ಲಿ ಮೂಲ ಸ್ಫೂರ್ತಿಯಾಗಿತ್ತು.
ಲೇಖಕ ಡಬ್ಲ್ಯೂ ಹೆಚ್‌ ಆಡೆನ್‌ ನಗರದ ಹಾರ್ಬೊರ್ನ್‌ ಕ್ಷೇತ್ರದಲ್ಲಿ ತಮ್ಮ ಬಾಲ್ಯವರ್ಷಗಳನ್ನು ಕಳೆದರು. ಅಮೆರಿಕಾ ಮೂಲದ ಲೇಖಕ ವಾಷಿಂಗ್ಟನ್‌ ಇರ್ವಿಂಗ್‌ 1820ರ ದಶಕದಲ್ಲಿ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸುತ್ತಿದ್ದರು. ಆ ಸಮಯದಲ್ಲೇ ಅವರು ರಿಪ್‌ ವ್ಯಾನ್‌ ವಿಂಕ್ಲ್‌ ಹಾಗೂ ದಿ ಲೆಜೆಂಡ್‌ ಆಫ್‌ ಸ್ಲೀಪಿ ಹಾಲೊ ಕೃತಿಗಳನ್ನು ಬರೆದರು. ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಿಸಿದ ಅಥವಾ ವಾಸಿಸುತ್ತಿದ್ದ ಮನರಂಜನಾ ಕ್ಷೇತ್ರದ ಗಣ್ಯ ವ್ಯಕ್ತಿಗಳ ಪೈಕಿ ಹಾಸ್ಯನಟರಾದ ಸಿಡ್‌ ಫೀಲ್ಡ್‌, ಟೊನಿ ಹ್ಯಾನ್ಕಾಕ್‌ ಮತ್ತು ಜಸ್ಪರ್‌ ಕ್ಯಾರಟ್‌; ನಟರಾದ ಟ್ರೆವರ್‌ ಇವ್‌, ಅಡ್ರಿಯನ್‌ ಲೆಸ್ಟರ್‌, ಜೂಲೀ ವಾಲ್ಟರ್ಸ್‌ ಮತ್ತು ಮಾರ್ಟಿನ್‌ ಷಾ.
ಲೆಡ್‌ ಝೆಪೆಲಿನ್‌, ಎಲೆಕ್ಟ್ರಿಕ್‌ ಲೈಟ್‌ ಆರ್ಕೆಸ್ಟ್ರಾ, UB40, ಡ್ಯುರಾನ್‌ ಡ್ಯುರಾನ್‌, ಸ್ಟೀಲ್‌ ಪಲ್ಸ್‌, ಒಷಿಯನ್‌ ಕಲರ್‌ ಸೀನ್‌, ಮೂಡಿ ಬ್ಲೂಸ್‌, ದಿ ಮೂವ್‌, ಜುಡಾಸ್‌ ಪ್ರಿಯೆಸ್ಟ್‌, ಬ್ಲ್ಯಾಕ್‌ ಸಬ್ಬತ್‌, ನೆಪಾಮ್‌ ಡೆತ್‌, ಮ್ಯೂಸಿಕಲ್‌ ಯುತ್‌ ಹಾಗೂ ದಿ ಸ್ಟ್ರೀಟ್ಸ್‌ ಸೇರಿದಂತೆ, ಹಲವು ಜನಪ್ರಿಯ ಸಂಗೀತ ವಾದ್ಯತಂಡಗಳು ಮತ್ತು ಸಂಗೀತಗಾರರು ಬರ್ಮಿಂಗ್ಹ್ಯಾಮ್‌ ಮೂಲದವರಾಗಿದ್ದಾರೆ.
ಸಂಗೀತಗಾರರಾದ ಜೆಫ್‌ ಲಿನ್‌, ಒಝಿ ಆಸ್ಬೊರ್ನ್‌, ಕಾರ್ಲ್‌ ಪಾಲ್ಮರ್‌, ಜಾನ್‌ ಲಾಡ್ಜ್‌, ರಾಯ್‌ ವುಡ್‌, ಜೋನ್‌ ಆರ್ಮಾಟ್ರೇಡಿಂಗ್‌, ರೂಬಿ ಟರ್ನರ್‌, ಟೊಯಾ ವಿಲ್ಕಾಕ್ಸ್‌, ಡೆನ್ನಿ ಲೇಯ್ನ್‌ ಹಾಗೂ ಸ್ಟೀವ್‌ ವಿನ್ವುಡ್‌, ಈ ನಗರದಲ್ಲೇ ಬೆಳೆದರು. ಇತರೆ ಗಣ್ಯ ನಿವಾಸಿಗಳ ಪೈಕಿ ಇಂಜಿನಿಯರ್‌ ಜೇಮ್ಸ್‌ ವಾಟ್‌; ಪ್ರಶಸ್ತಿ ಪುರಸ್ಕೃತ ರಾಜಕೀಯ ನಾಟಕಕಾರ ಡೇವಿಡ್‌ ಎಡ್ಗರ್‌ ಹಾಗೂ ಬುಕರ್‌ ಪ್ರೈಝ್‌-ವಿಜೇತ ಕಾದಂಬರಿಕಾರ ಡೇವಿಡ್‌ ಲಾಡ್ಜ್‌ ಸೇರಿದ್ದಾರೆ.
ಬರ್ಮಿಂಗ್ಹ್ಯಾಮ್‌ನ ಪ್ರಸಿದ್ಧ ನಿವಾಸಿಗಳನ್ನು ಸನ್ಮಾನಿಸಲು, ಜುಲೈ 2007ರಲ್ಲಿ ಬ್ರಾಡ್‌ ಸ್ಟ್ರೀಟ್‌ನಲ್ಲಿ ವಾಕ್‌ ಅಫ್‌ ಸ್ಟಾರ್ಸ್‌ ಎಂಬುದನ್ನು ಅನಾವರಣಗೊಳಿಸಲಾಯಿತು.
ಇವನ್ನು ನೋಡಿ : ಬರ್ಮಿಂಗ್ಹ್ಯಾಮ್‌ ನಗರ ಸಮಾಜವು ಸ್ಥಾಪಿಸಿದ ಬ್ಲೂ ಪ್ಲಾಕ್‌ಗಳು.
ವಿಜ್ಞಾನ ಹಾಗೂ ಆವಿಷ್ಕಾರ
thumb|upright|left|ಮ್ಯಾಥ್ಯೂ ಬೌಲ್ಟನ್‌
ಅತಿ ಪ್ರಮುಖ ಆವಿಷ್ಕಾರಗಳು ಹಾಗೂ ವೈಜ್ಞಾನಿಕ ಪ್ರಮುಖ ಹಂತಗಳನ್ನು ಪಡೆಯಲಾದದ್ದು ಬರ್ಮಿಂಗ್ಹ್ಯಾಮ್‌ನಲ್ಲೇ. ಸ್ಥಳೀಯ ಆವಿಷ್ಕಾರಗಳು ಹಾಗೂ ಗಮನಾರ್ಹ ಪ್ರಥಮಗಳ ಪೈಕಿ: ಗ್ಯಾಸ್‌ ಲೈಟಿಂಗ್‌, ಮುಸುಕಿನ ಜೋಳದ ಪುಡಿ, ಬ್ರಿಲ್ಕ್ರೀಮ್‌, ಮ್ಯಾಗ್ನೆಟ್ರಾನ್‌, ಶಸ್ತ್ರಚಿಕಿತ್ಸೆಯಲ್ಲಿ ಮೊದಲ ಬಾರಿಗೆ ರೇಡಿಯೊಗ್ರಫಿಯ ಬಳಕೆ, ಲೂಯಿಸ್‌ ಪಾಲ್‌ ಮತ್ತು ಜಾನ್‌ ವ್ಯಾಟ್‌ರ ಮೊದಲ ಹತ್ತಿ ನೂಲು ಮಾಡುವ ಯಂತ್ರ ಹಾಗೂ UKಯ ಮೊಟ್ಟಮೊದಲ ಹೃದಯದಲ್ಲಿ ರಂಧ್ರ ಶಸ್ತ್ರಚಿಕಿತ್ಸೆಯನ್ನು ಬರ್ಮಿಂಗ್ಹ್ಯಾಮ್‌ ಮಕ್ಕಳ ಆಸ್ಪತ್ರೆಯಲ್ಲಿ ನಡೆಸಲಾಯಿತು.
ಸೊಹೊ ಇಂಜಿನಿಯರಿಂಗ್‌ ವರ್ಕ್ಸ್‌ನ ಮಾಲೀಕ ಮ್ಯಾಥ್ಯೂ ಬೌಲ್ಟನ್‌, ಸುಜನನಶಾಸ್ತ್ರ ಹಾಗೂ ಅಂಕಿಅಂಶ ಶಾಸ್ತ್ರದಲ್ಲಿ ಪ್ರಮುಖ ತಂತ್ರಗಳ ಹರಿಕಾರ ಸರ್‌ ಫ್ರಾನ್ಸಿಸ್‌ ಗ್ಯಾಲ್ಟನ್‌, ರಸಾಯನಶಾಸ್ತ್ರ ವಿಜ್ಞಾನಿ ಜೋಸೆಫ್‌ ಪ್ರಿಯೆಸ್ಟೆ, ಇಂಜಿನಿಯರ್ ಹಾಗೂ ರೇಲ್ವೆ ಸ್ಟೀಮ್‌ ಇಂಜಿನ್‌ನ ಆವಿಷ್ಕಾರಕ ಜೇಮ್ಸ್‌ ವ್ಯಾಟ್‌ ಸಹ ಸೇರಿದ್ದಾರೆ.
ಈ ವಿಜ್ಞಾನಿಗಳಲ್ಲಿ ಹಲವರು, ನಗರದಲ್ಲಿದ್ದ ಲುನಾರ್‌ ಸೊಸೈಟಿಯ ಸದಸ್ಯರಾಗಿದ್ದರು.
ಅವಳಿ ನಗರಗಳು
ಬರ್ಮಿಂಗ್ಹ್ಯಾಮ್‌ಗೆ ಆರು ಅವಳಿ ನಗರಗಳಿವೆ. ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ಇವುಗಳನ್ನು 'ಅಂತರರಾಷ್ಟ್ರೀಯ ಸಹಯೋಗಿ ನಗರಗಳು' ಎಂದು ಉಲ್ಲೇಖಿಸಿವೆ. ಇವುಗಳು ಯಾವುವೆಂದರೆ:
ಬರ್ಮಿಂಗ್ಹ್ಯಾಮ್‌ ಚೀನಾದ ಗ್ವಾಂಗ್ಝೌ ಹಾಗೂ 'ಅಜಾದ್‌ ಕಾಶ್ಮೀರ್'‌ನ ಮಿರ್‌ಪುರ್‌ ನಗರಗಳೊಂದಿಗೆ ಮಿತ್ರತ್ವ ಒಪ್ಪಂದ ಮಾಡಿಕೊಂಡಿದೆ. ಬರ್ಮಿಂಗ್ಹ್ಯಾಮ್‌ ನಿವಾಸಿಗಳ ಪೈಕಿ 90,000 ಜನರು ಮಿರ್‌ಪುರ್‌ ಮೂಲದವರಾಗಿದ್ದಾರೆ. ಇಂಗ್ಲೆಂಡ್‌ನ ಈ ನಗರದ ಹೆಸರಿನಂತೆ USAನ ಅಲಬಾಮಾ ರಾಜ್ಯದ ಬರ್ಮಿಂಗ್ಹಾಮ್‌ ನಗರವಿದೆ. ಇದರೊಂದಿಗೆ ಕೈಗಾರಿಕಾ ಬಾಂಧ್ಯವ್ಯ ಹೊಂದಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಬರ್ಮಿಂಗ್ಹ್ಯಾಮ್‌, ವೆಸ್ಟ್‌ ಮಿಡ್ಲೆಂಡ್ಸ್‌ ವರ್ಗ:ಬ್ರಿಟೀಷ್ ಸಾಮ್ರಾಜ್ಯ
ಸಿಹಿ ಗೆಣಸು
ಗೆಣಸು
ಗೆಣಸು ನೆಲದಮೇಲೆ ಹರಡಿಕೊಂಡು ಬೆಳೆಯುವ ಒಂದು ಬಳ್ಳಿ. ಸ್ವಭಾವತಃ ಇದು ಬಹುವಾರ್ಷಿಕ ಸಸ್ಯವಾದರೂ ಬೇಸಾಯ ಕ್ರಮದಲ್ಲಿ ಏಕವಾರ್ಷಿಕವೆಂಬಂತೆ ನೋಡಿಕೊಳ್ಳಲಾಗುತ್ತದೆ. ಗೆಣಸಿನ ಕಾಂಡ ತೆಳುವಾಗಿಯೂ ದುರ್ಬಲವಾಗಿಯೂ ಉಂಟು. ಗೆಣಸಿನ ಬೇರು ಸಮೂಹ ತೊಡಕು ಬೇರಿನ ರೀತಿಯದು. ಗಿಡದ ಬುಡ ಭಾಗದಿಂದ ಮಾತ್ರವಲ್ಲದೆ ಗೆಣ್ಣುಗಳಿಂದಲೂ ಆಗಂತಕ ಬೇರುಗಳು ಹುಟ್ಟುತ್ತವೆ. ಕೆಲವು ಆಗಂತುಕ ಬೇರುಗಳು ದ್ವಿತೀಯಕ ಬೆಳೆವಣಿಗೆಗೆ ಒಳಗಾಗಿ ದಪ್ಪನೆಯ ಮತ್ತು ವಿವಿಧ ಆಕಾರಗಳ ಗೆಡ್ಡೆಗಳಾಗಿ ರೂಪುಗೊಳ್ಳುತ್ತವೆ. ಇವೇ ಗೆಣಸಿನ ಗೆಡ್ಡೆಗಳು. ಇವು ಸಾಮಾನ್ಯವಾಗಿ ನೆಲದ ಮೇಲ್ಪದರದಲ್ಲಿ ಮಾತ್ರ ಮೂಡುತ್ತವೆ. ಸಾಧಾರಣವಾಗಿ ಒಂದು ಗಿಡದಲ್ಲಿ 10-15 ಗೆಡ್ಡೆಗಳು ಹುಟ್ಟುತ್ತವೆ. ಎಲೆಗಳು ಸರಳ ರೀತಿಯವು; ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ತಮ್ಮ ಆಕಾರದಲ್ಲಿ ಭಿನ್ನತೆಯನ್ನು ಪ್ರದರ್ಶಿಸುತ್ತವೆ. ಒಂದೇ ಗಿಡದಲ್ಲಿ ಎಳೆಯ ಎಲೆಗಳು ಒಂದು ಆಕಾರದವಾದರೆ ಬಲಿತ ಎಲೆಗಳು ಬೇರೊಂದು ಆಕಾರವಾಗಿರುವುದನ್ನು ಗಮನಿಸಬಹುದು. ಎಲೆಯಂಚು ಅಖಂಡವಾಗಿರಬಹುದು ಇಲ್ಲವೆ ಹಲವಾರು ರೀತಿಗಳಲ್ಲಿ ಛಿದ್ರವಾಗಿರಬಹುದು. ಎಲೆಗಳಿಗೆ ವೃಂತಪರ್ಣಗಳಿಲ್ಲ. ಹೂಗಳು ಒಂಟೊಂಟಿಯಾಗಿ ಇಲ್ಲವೆ ಮಧ್ಯಾರಂಭಿ ಮಾದರಿ ಗೊಂಚಲುಗಳಲ್ಲಿ ಎಲೆಗಳ ಕಂಕುಳುಗಳಲ್ಲಿ ಸಮಾವೇಶಗೊಂಡಿವೆ. ಹೂಗಳ ಆಕಾರ ಕೊಳವೆಯಂತೆ ಇಲ್ಲವೆ ಆಲಿಕೆಯಂತೆ: ಬಣ್ಣ ಬಿಳಿ ಇಲ್ಲವೆ ನೇರಳೆ. ಪ್ರತಿ ಹೂವಿನಲ್ಲಿ 5 ಪತ್ರಗಳಿಂದ ಕೂಡಿದ ಪುಷ್ಪಪಾತ್ರೆ, 5 ದಳಗಳು, 5 ಕೇಸರಗಳು ಮತ್ತು 2 ಕಾರ್ಪೆಲುಗಳಿಂದ ಕೂಡಿದ ಉಚ್ಚಸ್ಥಾನದ ಅಂಡಾಶಯ ಇವೆ. ಫಲ ಸಂಪುಟ ಮಾದರಿಯದು; 2-4 ಕರಿಯ ಬಣ್ಣದ ಗಟ್ಟಿ ಬೀಜಗಳನ್ನೊಳಗೊಂಡಿದೆ. ಗೆಣಸು 350 ಉತ್ತರ ಅಕ್ಷಾಂಶದಿಂದ ಮೇಲಿನ ಭೌಗೋಳಿಕ ಪ್ರದೇಶಗಳಲ್ಲಿ ಹೂ ಬಿಡುವುದು ಅತಿವಿರಳ. 300 ಉತ್ತರ ಅಕ್ಷಾಂಶದಿಂದ ಮೇಲಿನ ಪ್ರದೇಶಗಳಲ್ಲಂತೂ ಬೀಜಗಳೇ ರೂಪುಗೊಳ್ಳುವುದಿಲ್ಲ. ಅಲ್ಲದೆ ಗೆಣಸು ಹೂ ಬಿಡಲು ದಿನವೊಂದಕ್ಕೆ 11 ಗಂಟೆಗಳಿಗಿಂತ ಹೆಚ್ಚಿನ ಅವಧಿಯ ಬೆಳಕು ಬೀಳಬಾರದು. ಈ ಅವಧಿಗಿಂತ ಹೆಚ್ಚಿನ ಕಾಲ ಬೆಳಕು ಬಿದ್ದರೆ ಹೂ ಬಿಡುವುದೇ ಇಲ್ಲ. ಇದರಿಂದಾಗಿ ಗೆಣಸನ್ನು ಹ್ರಸ್ವ ಪ್ರಕಾಶಾವಧಿಯ ಸಸ್ಯ (ಶಾರ್ಟ್-ಡೇ ಪ್ಲಾಂಟ್) ಎನ್ನಲಾಗುತ್ತದೆ. ಉಷ್ಣ ಪ್ರ್ರದೇಶಗಳಲ್ಲಿ ಬೀಜಗಳು ಸಹಜವಾಗಿ ಉತ್ಪತ್ತಿಯಾಗುತ್ತವೆ. ಬೀಜಗಳಿಗೆ ಬಲುಗಡುಸಾದ ಹೊದಿಕೆಯಿರುವುದರಿಂದ ಇವು ಮೊಳೆಯುವುದು ಬಹಳ ನಿಧಾನ. ಕೆಲವೊಮ್ಮೆ ಒಂದು ವರ್ಷದ ವರೆಗೂ ಬೀಜಗಳು ಮೊಳೆಯದೇ ಇರುತ್ತವೆ. ಬೀಜದ ಹೊದಿಕೆಯನ್ನು ಕೊಂಚ ಕತ್ತರಿಸಿ ತೆಗೆದರೆ ಮಾತ್ರ ಮೊಳೆಯುವಿಕೆಯನ್ನು ತ್ವರಿತಗೊಳಿಸಬಹುದು.
ಗೆಣಸಿನ ಬಗೆಗಳು
ಗೆಣಸಿನಲ್ಲಿ ನೂರಾರು ಬಗೆಗಳಿವೆ. ಅಮೆರಿಕದಲ್ಲಿ ಗೆಡ್ಡೆಯ ಗಡಸುತನದ ಆಧಾರದ ಮೇಲೆ ಮೃದು ಮತ್ತು ಗಟ್ಟಿ ಎಂದು ಎರಡು ಮುಖ್ಯ ಪಂಗಡಗಳಾಗಿ ವಿಭಾಗಿಸಲಾಗಿದೆ. ಗೆಣಸಿನ ಬಳ್ಳಿಯ ಬೆಳೆವಣಿಗೆಯ ಕ್ರಮವನ್ನು ಅನುಸರಿಸಿ ವಿಭಾಗಿಸುವುದೂ ಇದೆ. ಆದರೆ ಗೆಡ್ಡೆಗಳ ಬಣ್ಣದ ಆಧಾರದ ಮೇಲೆ ಹಲವಾರು ಬಗೆಗಳಾಗಿ ವಿಂಗಡಿಸುವುದೇ ವಾಡಿಕೆಯಲ್ಲಿರುವ ಕ್ರಮ. ಗೆಡ್ಡೆಗಳ ಬಣ್ಣ ಬಿಳಿಯಿಂದ ಹಿಡಿದು ಹೊಂಬಣ್ಣ, ಕಿತ್ತಳೆ, ಕೆಂಪುಮಿಶ್ರಿತ ಊದಾ ಬಣ್ಣದ ವರೆಗೂ ವ್ಯತ್ಯಾಸವಾಗುತ್ತದೆ. ಭಾರತದಲ್ಲಿ ಕೃಷಿಯಲ್ಲಿರುವ ಕೆಲವು ಮುಖ್ಯ ಬಗೆಗಳು ಈ ರೀತಿ ಇವೆ-
ಗೆಣಸಿನ ಬೇಸಾಯ
ಇದು ಪ್ರಮುಖವಾಗಿ ಉಷ್ಣವಲಯದ ಬೆಳೆ. ಇದನ್ನು 400 ಉತ್ತರ ಅಕ್ಷಾಂಶದಿಂದ ಹಿಡಿದು 320 ದಕ್ಷಿಣ ಅಕ್ಷಾಂಶದ ವರೆಗಿನ ಪ್ರದೇಶಗಳಲ್ಲಿ ಬೆಳೆಸಲಾಗುತ್ತಿದೆ. 700 ಫ್ಯಾ. ಸರಾಸರಿ ಉಷ್ಣತೆ, 30°-50° ವಾರ್ಷಿಕ ಮಳೆ ಮತ್ತು ಯಥೇಚ್ಛ ಬಿಸಿಲು ಇರುವ ಪ್ರದೇಶಗಳಲ್ಲಿ ಇದರ ಬೆಳೆವಣಿಗೆ ಉತ್ಕೃಷ್ಟವಾಗಿರುತ್ತದೆ. 21-26 ಡಿಗ್ರಿ ಸೆ.ಶಾಖದ ಹವಾಗುಣ ಇದ್ದರೆ ಒಳಿತು. ವಿಪರೀತ ಮಳೆಯನ್ನಾಗಲಿ, ಅತಿ ಶುಷ್ಕತೆಯನ್ನಾಗಲಿ ಸಹಿಸದು. ಹಾಗೆಯೇ ಕಡುಚಳಿ ಇದ್ದರೆ ಬಲುಬೇಗ ಹಾಳಾಗುವುದರಿಂದ ಇದರ ಬೆಳೆವಣಿಗೆಯವಧಿಯಲ್ಲಿ ಕೊನೆಯಪಕ್ಷ 4-6 ತಿಂಗಳು ಕಾಲ ಚಳಿಯಿರಬಾರದು. ಗೆಣಸು ಹಲವಾರು ಬಗೆಯ ಮಣ್ಣುಗಳಲ್ಲಿ ಬೆಳೆಯಬಲ್ಲುದಾದರೂ ಮರಳುಮಿಶ್ರಿತ ಗೋಡು ಇದಕ್ಕೆ ಅತ್ಯುತ್ತಮ. ಭೂಮಿ ಸಾಕಷ್ಟು ಬೆಚ್ಚಗೂ (200-300 ಸೆಂ.ಮಿ.) ಸಡಿಲವಾಗಿಯೂ ಸರಾಗವಾಗಿ ನೀರು ಬಸಿದು ಹೋಗುವಂತೆಯೂ ಇರಬೇಕು. ಗೆಣಸಿನ ಬೆಳೆಗೆ ಗೊಬ್ಬರದ ಪುರೈಕೆಯೂ ಸಾಕಷ್ಟಿರಬೇಕು. ಹೆಕ್ಟೇರಿಗೆ 25 ಟನ್ ಕೊಟ್ಟಿಗೆ ಗೊಬ್ಬರ, 60 ಕೆಜಿ. ನೈಟ್ರೊಜನ್, 60 ಕೆಜಿ ರಂಜಕ ಮತ್ತು 120 ಕೆಜಿ ಪೊಟ್ಯಾಷ್ಗಳನ್ನು ಹಾಕಿದರೆ ಒಳ್ಳೆಯದು. ಗೊಬ್ಬರದ ಪರಿಮಾಣ ವಿಪರೀತವಾದರೂ ಒಳ್ಳೆಯದಲ್ಲ. ಇದರಿಂದ ಬಳ್ಳಿಗಳಲ್ಲಿ ಗೆಡ್ಡೆಗಿಂತ ಎಲೆ, ಕಾಂಡಗಳ ಬೆಳೆವಣಿಗೆಯೇ ಹೆಚ್ಚಾಗಿಬಿಡುತ್ತದೆ.
ಗೆಣಸನ್ನು ಗೆಡ್ಡೆಗಳಿಂದ ಹೊರಡುವ ಮೊಳಕೆಯಿಂದಾಗಲೀ, ಕಾಂಡತುಂಡು ಗಳಿಂದಾಗಲೀ, ವೃದ್ಧಿಸಲಾಗುತ್ತದೆ. ಭಾರತವನ್ನೂ ಒಳಗೊಂಡಂತೆ ಉಷ್ಣವಲಯದ ಹಲವಾರು ದೇಶಗಳಲ್ಲಿ ಎರಡನೆಯ ವಿಧಾನ ರೂಢಿಯಲ್ಲಿದೆ. ಇಳುವರಿ ಉತ್ತಮವಾಗಿರ ಬೇಕಾದರೆ ಮೊಳಕೆಗಳಿಂದ ವೃದ್ಧಿಸುವುದೇ ಸೂಕ್ತ. ಒಳ್ಳೆಯ ಗುಣಲಕ್ಷಣಗಳಿರುವ ತಳಿಯ ಗೆಡ್ಡೆಗಳನ್ನು ಆಯ್ದುಕೊಂಡು ಚೆನ್ನಾಗಿ ಹದಗೊಳಿಸಿದ ಒಟ್ಲುಪಾತಿಗಳಲ್ಲಿ 30 ಸೆಂಮೀ ಅಂತರಕ್ಕೊಂದರಂತೆ 45 ಸೆಂಮೀ ಅಂತರದ ಸಾಲುಗಳಲ್ಲಿ ನೆಡಲಾಗುತ್ತದೆ. ಇವುಗಳಿಂದ ದೊರೆತ ಮೊಳಕೆಗಳನ್ನು ಮುಂದಿನ ಬೆಳೆವಣಿಗೆಗಾಗಿ ಬೇರೆಪಾತಿಗಳಿಗೆ ವರ್ಗಾಯಿಸಲಾಗುತ್ತದೆ. ಇಲ್ಲಿ ಇವು ಚೆನ್ನಾಗಿ, ಉದ್ದವಾಗಿ ಬೆಳೆದ ಮೇಲೆ, ನಾಲ್ಕು ಗೆಣ್ಣುಗಳನ್ನು ಒಳಗೊಂಡಿರುವ ತುಂಡುಗಳನ್ನಾಗಿ ಕತ್ತರಿಸಿ ಕೃಷಿಭೂಮಿಯಲ್ಲಿ ನೆಡಲಾಗುತ್ತದೆ. ಬಳ್ಳಿಯ ತುದಿಯ ಕಡೆಗಿರುವ ತುಂಡುಗಳೇ ಉತ್ತಮ. ಏಕೆಂದರೆ ಇವು ಹೆಚ್ಚು ಸಂಖ್ಯೆಯಲ್ಲಿ ಗೆಡ್ಡೆಗಳನ್ನು ಉತ್ಪಾದಿಸುತ್ತವೆ. ತುಂಡುಗಳನ್ನು ನೆಟ್ಟಮೇಲೆ ಆಗಿಂದಾಗ್ಗೆ ಮಣ್ಣನ್ನು 1.5-2 ಅಡಿ ಎತ್ತರಕ್ಕೆ ಏರಿಸುತ್ತಿರಬೇಕು. ಇದರಿಂದ ಗೆಡ್ಡೆಗಳು ಸುಲಭವಾಗಿ ಮಣ್ಣಿನೊಳಕ್ಕೆ ಇಳಿದು ರೂಪುಗೊಳ್ಳುತ್ತವೆ. ಗೆಡ್ಡೆಗಳನ್ನು ನೆಡುವ ಕಾಲ ಪ್ರದೇಶದಿಂದ ಪ್ರದೇಶಕ್ಕೆ ವ್ಯತ್ಯಾಸವಾಗುತ್ತದೆ. ಉತ್ತರ ಭಾರತದಲ್ಲಿ ಈ ಕಾಲ ಜೂನ್-ಜುಲೈಗಳಾದರೆ ಮಧ್ಯಪ್ರದೇಶ ಆಂಧ್ರಪ್ರದೇಶ, ಮಹಾರಾಷ್ಟ್ರ ಮತ್ತು ಗುಜರಾತ್ಗಳಲ್ಲಿ ಅಕ್ಟೋಬರ್-ನವೆಂಬರ್ ಮತ್ತು ನೀಲಗಿರಿ ಮುಂತಾದೆಡೆ ಏಪ್ರಿಲ್-ಮೇ.
ಕಾಂಡತುಂಡುಗಳನ್ನು ನೆಟ್ಟ 10 ದಿವಸಗಳೊಳಗೆ ಗಿಡಗಳು ಬೇರುಬಿಟ್ಟು 3 ವಾರಗಳೊಳಗಾಗಿ ಹುಲುಸಾಗಿ ಬೆಳೆಯತೊಡಗುತ್ತವೆ. ಬಳ್ಳಿಗಳು ಚೆನ್ನಾಗಿ ಬೆಳೆದು ನೆಲದ ಮೇಲೆಲ್ಲ ಹರಡುವವರೆಗೂ ಕಳೆ ಕೀಳುತ್ತಿರಬೇಕು. ಆಗಿಂದಾಗ್ಗೆ ನೀರು ಹಾಯಿಸುತ್ತಿರಬೇಕು. ಗೆಡ್ಡೆಗಳನ್ನು ನೆಟ್ಟ 4-5 ತಿಂಗಳ ಅನಂತರ ಗೆಣಸು ಕೊಯ್ಲಿಗೆ ಬರುತ್ತದೆ. ಎಲೆಗಳು ಹಳದಿಬಣ್ಣಕ್ಕೆ ತಿರುಗುವುದು ಗೆಡ್ಡೆಗಳು ಬಲಿತಿರುವುದನ್ನು ಸೂಚಿಸುತ್ತದೆ. ಗೆಡ್ಡೆಗಳನ್ನು ಮೊಗೆಗುದ್ದಲಿಗಳಿಂದ ಅಗೆದು, ತೆಗೆದು ಶುಚಿಗೊಳಿಸಿ ಮಾರುಕಟ್ಟೆಗೆ ಕಳುಹಿಸಲಾಗುತ್ತದೆ. ಉಷ್ಣವಲಯ ದೇಶಗಳಲ್ಲಿ ಇವನ್ನು ಹಾಗೆಯೇ ಸಂಗ್ರಹಿಸಿಡಬಹುದು. ಸಮಶೀತೋಷ್ಣವಲಯ ಪ್ರದೇಶಗಳಲ್ಲಿ ಸಂಗ್ರಹಿಸಿಡುವ ಮುನ್ನ ಗೆಡ್ಡೆಗಳನ್ನು ಸಂಸ್ಕರಿಸಲಾಗುತ್ತದೆ. ಕೆಲವು ಸಲ ಬಿಸಿಲಿನಲ್ಲಿ 10 ದಿವಸಗಳ ಕಾಲ ಒಣಗಿಸಬೇಕಾಗುತ್ತದೆ. ಅನಂತರ ಮರದ ಹೊಟ್ಟು, ಮರಳು, ಒಣಹುಲ್ಲು ಮುಂತಾದವುಗಳನ್ನು ಬಳಸಿ ಗೆಣಸನ್ನು ಸಂಗ್ರಹಿಸಿಡಲಾಗುತ್ತದೆ.
ಗೆಣಸಿನ ಇಳುವರಿ ಅದರ ತಳಿ ಮತ್ತು ಬೆಳೆಸುವ ಪ್ರದೇಶಗಳನ್ನವಲಂಬಿಸಿ ವ್ಯತ್ಯಾಸವಾಗುತ್ತದೆ. ಮಳೆಯ ಆಸರೆಯಲ್ಲಿ ಬೇಸಾಯ ಮಾಡಿದ ಗೆಣಸಿಗಿಂತ ನೀರಾವರಿ ಮಾಡಿ ಬೆಳೆಸಿದ ಗೆಣಸಿನ ಇಳುವರಿ ಹೆಚ್ಚು. ನೀರಾವರಿ ಇಳುವರಿ 10-15 ಟನ್ ಆದರೆ ಮಳೆಯ ಬೆಳೆ 5-10 ಟನ್, ಆಗಬಹುದು. ತಳಿ (ಈಗಿನ ಹೆಸರು): ವರ್ಷಾ, ಶ್ರೀನಂದಿನಿ; ಶ್ರೀವರ್ಧಿನಿ; ಶ್ರೀ ರತ್ನಾ; ಕ್ರಾಸ್ ೪; ಕಲಾಮೇಘ; ಶ್ರೀವರುಣ; ಶ್ರೀ ಅರುಣ; ಆಶ್ವಿನಿ.
ರೋಗಬಾಧೆಗಳು
ಗೆಣಸಿಗೆ ಹಲವಾರು ರೀತಿಯ ಶಿಲೀಂಧ್ರ ರೋಗಗಳೂ ಕೀಟ ಪಿಡುಗುಗಳೂ ಬರುತ್ತವೆ. ಶಿಲೀಂಧ್ರ ರೋಗಗಳಲ್ಲಿ ಮುಖ್ಯವಾದವು ಕಾಂಡದ ಕೊಳೆಯುವಿಕೆ-ಇದು ಫ್ಯೂಸೇರಿಯಮ್ ಆಕ್ಸಿಸ್ಪೋರಮ್ ಎಂಬುದರಿಂದ ಉಂಟಾಗುತ್ತದೆ. ಕಪ್ಪುಕೊಳೆ ರೋಗ_ಇದು ಸೆರಟೋಸಿಸ್ಟಿಸ್ ಫಿಂಬ್ರಿಯೇಟ ಎಂಬ ಶಿಲೀಂಧ್ರದಿಂದ ಉಂಟಾಗುತ್ತದೆ. ಈ ರೋಗಗಳು ಭಾರತದಲ್ಲಿ ಅಷ್ಟು ಮುಖ್ಯವಲ್ಲದಿದ್ದರೂ ಉಳಿದ ದೇಶಗಳಲ್ಲಿ ಗಣನೀಯ ನಷ್ಟವನ್ನು ಉಂಟುಮಾಡುತ್ತವೆ. ಇವಲ್ಲದೆ ಆಫ್ರಿಕ, ವೆಸ್ಟ್‌ಇಂಡೀಸ್ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನಗಳಲ್ಲಿ ವೈರಸಿನಿಂದ ಉಂಟಾಗುವ ಶಬಲ ರೋಗವೂ ರೈಜೋ಼ಪಸಿನಿಂದ ಉಂಟಾಗುವ ಕೊಳೆರೋಗವೂ ಮುಖ್ಯವೆನಿಸಿವೆ. ಕೀಟಪಿಡುಗುಗಳಲ್ಲಿ ಮುಖ್ಯವಾದವು ಸೈಲ್ಯಾಸ್ ಫಾರ್ಮಿಕೇರಿಯಸ್ ಎಂಬ ಸೊಂಡಿಲುಕೀಟ (ಸ್ವೀಟ್ ಪೊಟೇಟೊ ವೀವಿಲ್) ಮತ್ತು ಮೆಗಾಸ್ಟಿಸ್ ಗ್ರಾಂಡೇಲಿಸ್ ಎಂಬ ಪತಂಗದ ಕಂಬಳಿ ಹುಳುಗಳು. ಡಿಡಿಟಿ, ಲೆಡ್ ಆರ್ಸಿನೇಟ್ ಅಥವಾ ಬಿಎಚ್ಸಿ ಇವುಗಳ ಬಳಕೆಯಿಂದ ಇವನ್ನು ನಿಯಂತ್ರಿಸಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ಆಹಾರ ಪದಾರ್ಥಗಳು
ಚನ್ನಗಿರಿ
ಚನ್ನಗಿರಿ
ಇದು ಕರ್ನಾಟಕ ರಾಜ್ಯದಲ್ಲಿ ದಾವಣಗೆರೆ ಜಿಲ್ಲೆಗೆ ಸೇರಿದ ಪಟ್ಟಣ ಮತ್ತು ತಾಲೂಕು ಕೇಂದ್ರ.ಚನ್ನಗಿರಿ ಬಯಲುಸೀಮೆ ಮತ್ತು ಮಲೆನಾಡಿನ ಅಪೂರ್ವ ಸಂಗಮದಿಂದ ಕೂಡಿದೆ. ತಾಲ್ಲೂಕಿನ ಮುಖ್ಯ ವಾಣಿಜ್ಯ ಬೆಳೆಯಾಗಿ ಅಡಿಕೆ ಯನ್ನೂ ಯಥೇಚ್ಛವಾಗಿ ಬೆಳೆಯುತ್ತಾರೆ ಅದಕ್ಕೆ,ಚನ್ನಗಿರಿ ಯನ್ನು ಅಡಿಕೆ ನಾಡು ಎಂದು ಕರೆಯುತ್ತಾರೆ.ಮುಖ್ಯ ಆಹಾರ ಬೆಳೆಗಳಾಗಿ ಭತ್ತ ಮತ್ತು ರಾಗಿಯನ್ನು ಬೆಳೆಗಳಾಗಿ ಬೆಳೆಯಲಾಗುತ್ತದೆ.
ದಾವಣಗೆರೆ ಜಿಲ್ಲಾ ಕೇಂದ್ರವಾದರು ,ಶಿವಮೊಗ್ಗ ಮತ್ತು ಭದ್ರಾವತಿ ಪಟ್ಟಣಗಳು ತುಂಬ ಹತ್ತಿರವಾದ್ದರಿಂದ, ಜನರ ಸಂಪರ್ಕ ಹೆಚ್ಚಾಗಿ ಈ ಎರಡು ಪಟ್ಟಣಗಳಿಗೆ ಇರುತ್ತದೆ. ಚನ್ನಗಿರಿ ಭಾರತದ ಕರ್ನಾಟಕ ರಾಜ್ಯದ ದಾವನಗರೆ ಜಿಲ್ಲೆಯ ಒಂದು ಪಟ್ಟಣ. ಇದು ದಾವಣಗೆರೆ ಜಿಲ್ಲೆಯ ತಾಲ್ಲೂಕು ಕೇಂದ್ರ ಕಚೇರಿಯಾಗಿದೆ. 1997 ರವರೆಗೆ ಈ ನಗರವು ಶಿವಮೊಗ್ಗ ಜಿಲ್ಲೆಯ ಭಾಗವಾಗಿತ್ತು, ಇದು ಹೊಸದಾಗಿ ರೂಪುಗೊಂಡ ದಾವನಾಗರೆ ಜಿಲ್ಲೆಯ ಭಾಗವಾಗುವವರೆಗೆ, ಈ ಬದಲಾವಣೆಯನ್ನು ನಿವಾಸಿಗಳು ವಿರೋಧಿಸಿದರು. ಶಿವಮೊಗ್ಗ ಪಟ್ಟಣದಿಂದ ಕೇವಲ 40 ಕಿ.ಮೀ ದೂರದಲ್ಲಿದೆ ಆದರೆ ದಾವಣಗೆರೆ 60 ಕಿ.ಮೀ. ಭದ್ರಾವತಿ, ಕೈಗಾರಿಕಾ ಪಟ್ಟಣವು ಚನ್ನಗಿರಿಯಿಂದ ಕೇವಲ 32 ಕಿ.ಮೀ ದೂರದಲ್ಲಿದೆ.
ಹೆಸರಿನ ವ್ಯುತ್ಪತ್ತಿ
ಕೆಳದಿಯ ರಾಣಿ ಚೆನ್ನಮ್ಮ(೧೬೭೨-೧೬೯೭) ಈ ಪ್ರಾಂತ್ಯಕ್ಕೆ ರಾಣಿಯಾಗಿದ್ದರು.ಈ ಊರಿಗೆ ಅವರ ಹೆಸರು ನೀಡಲಾಗಿದೆ.
ಪ್ರಾದೇಶಿಕ ಭೂಗೋಳ
ಚನ್ನಗಿರಿಯ ಭೌಗೋಳಿಕವಾಗಿ ೧೪೦.೦೩'ಉ, ಹಾಗೂ೭೫೦.೯೩'ಪೂ.ಅಕ್ಷಾಂಶದಲ್ಲಿದೆ .ಚನ್ನಗಿರಿ ನಗರ ಸಮುದ್ರ ಮಟ್ಟದಿಂದ 662 ಮೀಟರುಗಳ(2171 ಅಡಿ) ಎತ್ತರದಲ್ಲಿದೆ.
ಚನ್ನಗಿರಿ- ಕರ್ನಾಟಕ ರಾಜ್ಯದ ದಾವಣಗೆರೆ ಜಿಲ್ಲೆಯ ಒಂದು ತಾಲ್ಲೂಕು; ಆ ತಾಲ್ಲೂಕಿನ ಮುಖ್ಯ ಸ್ಥಳ, ಜಿಲ್ಲೆಯ ಪೂರ್ವಭಾಗದಲ್ಲಿದೆ. ಚನ್ನಗಿರಿ ತಾಲ್ಲೂಕಿನ ಪಶ್ಚಿಮದಲ್ಲಿ ಹೊನ್ನಾಳಿ ಮತ್ತು ಭದ್ರಾವತಿ ತಾಲ್ಲೂಕುಗಳು, ಉತ್ತರ ಮತ್ತು ಪೂರ್ವದಲ್ಲಿ ಚಿತ್ರದುರ್ಗ ಜಿಲ್ಲೆಯ ಹೊಳಲ್ಕೆರೆ ತಾಲ್ಲೂಕು, ದಕ್ಷಿಣದಲ್ಲಿ ಚಿಕ್ಕಮಗಳೂರು ಜಿಲ್ಲೆಯ ತರೀಕೆರೆ ತಾಲ್ಲೂಕು-ಇವು ತಾಲ್ಲೂಕಿನ ಮೇರೆಗಳು. ತಾಲ್ಲೂಕಿನ ವಿಸ್ತಿರ್ಣ 1197.7 ಚ.ಕಿಮೀ. ಇದರಲ್ಲಿ 4 ಹೋಬಳಿಗಳೂ 246 ಹಳ್ಳಿಗಳೂ ಇವೆ. ಜನಸಂಖ್ಯೆ 2,92,362 (2001). 1961ರಲ್ಲಿ 1,45,811; 1971 ರಲ್ಲಿ 1,66,560. ಜನಸಾಂದ್ರತೆ ಚ.ಮೈ.ಗೆ 315.
ತಾಲ್ಲೂಕಿನ ದಕ್ಷಿಣ ಹಾಗೂ ಪಶ್ಚಿಮಭಾಗದಲ್ಲಿ ಬೆಟ್ಟಗಳ ಸಾಲುಗಳಿವೆ. ಇವುಗಳಿಂದ ಹರಿದುಬರುವ ತೊರೆಗಳು ಶಾಂತಿಸಾಗರ (ಸೂಳೆಕೆರೆ) ಎನ್ನುವ 40 ಮೈ. ಸುತ್ತಳತೆಯುಳ್ಳ, ಕೆರೆಯನ್ನು ಸೇರುತ್ತದೆ. ಇಲ್ಲಿಂದ ಹರಿದು ಹರಿಹರದ ಬಳಿಯಲ್ಲಿ ತುಂಗಭದ್ರಾ ನದಿಯನ್ನು ಸೇರುವ ಹೊಳೆಗೆ ಹರಿದ್ರಾ ಎಂದು ಹೆಸರು. ಈ ತಾಲ್ಲೂಕಿನ ಉಳಿದ ಪ್ರದೇಶ ಮೈದಾನ. ಇಲ್ಲಿ ವಿಸ್ತಾರವಾದ ಹುಲ್ಲುಗಾವಲುಗಳುಂಟು. ಆದುದರಿಂದ ಶಿವಮೊಗ್ಗ ಜಿಲ್ಲೆಯ ಇತರ ಕಡೆಗಳಿಗಿಂತ ಈ ತಾಲ್ಲೂಕಿನ ದನಕರುಗಳು ಉತ್ತಮವಾದವು. ಈ ತಾಲ್ಲೂಕಿನ ಉತ್ತರದಲ್ಲಿ ತೋಟಗಳೂ ಕಬ್ಬಿನ ಗದೆಗಳೂ ಇವೆ. ಶಾಂತಿಸಾಗರದ ಸುತ್ತಮುತ್ತಲ ಪ್ರದೇಶವನ್ನು ಬಹಳ ವರ್ಷಗಳವರೆಗೆ ನಿರ್ಲಕ್ಷಿಸಲಾಗಿತ್ತು. ಆದರೆ ಇತ್ತೀಚೆಗೆ ಕಪ್ಪು ಮತ್ತು ಕೆಂಪು ಮಣ್ಣು ಇರುವ ಪ್ರದೇಶಗಳನ್ನು ವ್ಯವಸಾಯಕ್ಕಾಗಿ ಉತ್ತಮಗೊಳಿಸಲಾಗಿದೆ. ಹತ್ತಿರದಲ್ಲಿರುವ ಭದ್ರಾ ಜಲಾಶಯಕ್ಕೂ ಶಾಂತಿಸಾಗರಕ್ಕೂ ಸಂಬಂಧವೇರ್ಪಡಿಸಿರುವುದರಿಂದ ನೀರಾವರಿ ಸೌಲಭ್ಯ ಅಧಿಕವಾಗಿ ಲಭ್ಯವಾಗಿ, ವ್ಯವಸಾಯ ವಾಣಿಜ್ಯಗಳಲ್ಲಿ ಈ ತಾಲ್ಲೂಕಿನ ಪ್ರಾಮುಖ್ಯ ಹೆಚ್ಚಾಗತೊಡಗಿದೆ.
ಹೊಳಲ್ಕೆರೆ ರೈಲ್ವೆ ನಿಲ್ದಾಣದಿಂದ ಪಶ್ಚಿಮಕ್ಕೆ 14 ಮೈ. ಮತ್ತು ಶಿವಮೊಗ್ಗದ ಈಶಾನ್ಯಕ್ಕೆ ಭದ್ರಾವತಿ-ಚಿತ್ರದುರ್ಗ ರಸ್ತೆಯಲ್ಲಿ 33 ಮೈ. ದೂರದಲ್ಲಿ ಉ.ಅ. 140 1' ಮತ್ತು ಪೂರೇ. 75059' ಮೇಲಿರುವ ಚನ್ನಗಿರಿ ಪಟ್ಟಣದ ವಿಸ್ತೀರ್ಣ 2.02 ಚ.ಮೈ. (5.23 ಚ.ಕಿ.ಮೀ.) ಜನಸಂಖ್ಯೆ 18,517 (2001). ಇಲ್ಲಿ ಪುರಸಭೆಯಿದೆ. ಟೀಪುವಿನ ಸೈನ್ಯದಲ್ಲಿದ್ದು, 1857 ರ ಬಂಡಾಯಕ್ಕೆ ಹಿಂದೆ ಬ್ರಿಟಿಷರ ವಿರುದ್ಧ ಹೋರಾಟ ನಡೆಸಿದವರಲ್ಲೊಬ್ಬನಾದ ಧೋಂಡಿಯ ವಾಫ್ ಚನ್ನಗಿರಿಯವನು.
ಈಗಿನ ಚಿಕ್ಕಮಗಳೂರು ಜಿಲ್ಲೆಯಲ್ಲಿರುವ ಅಸುಂಡಿಯಿಂದ ಇದರ ಆಡಳಿತ ನಡೆಯುತ್ತಿತ್ತು. ಈ ಪ್ರದೇಶವೆಲ್ಲ ಗಂಗರ ಆಳ್ವಿಕೆಗೆ ಒಳಪಟ್ಟಿತ್ತೆಂದು ಶಾಸನಗಳಿಂದ ತಿಳಿದುಬರುತ್ತದೆ. 12ನೆಯ ಶತಮಾನದಲ್ಲಿ ಇದು ಚಾಳುಕ್ಯ ಚಕ್ರಾಧಿಪತ್ಯದ ಒಂದು ಭಾಗವಾಗಿ ನೊಣಂಬವಾಡಿ 32 ಸಾಸಿರ ಪ್ರಾಂತ್ಯದಲ್ಲಿತ್ತು. ಇದನ್ನು ಆಳುತ್ತಿದ್ದವನು ಉಚ್ಚಂಗಿಯ ಪಾಂಡ್ಯ. 16ನೆಯ ಶತಮಾನದಲ್ಲೂ ಈ ಪ್ರದೇಶ ಉಚ್ಚಂಗಿಯ ಜಿಲ್ಲೆಯ ಭಾಗವಾಗಿತ್ತು.; ಸಂತೆಬೆನ್ನೂರಿಗೆ ಸೇರಿತ್ತು. ಚನ್ನಗಿರಿ ಪಟ್ಟಣ 17ನೆಯ ಶತಮಾನದ ಅಂತ್ಯದಲ್ಲಿ ಬಿದನೂರು ರಾಜ್ಯದ ವಶಕ್ಕೆ ಬಂತು. ಅದರ ರಾಣಿ ಚೆನ್ನಮ್ಮಾಜಿ ಇಲ್ಲೊಂದು ಕೋಟೆಯನ್ನು ಕಟ್ಟಿಸಿ ಈ ಪಟ್ಟಣಕ್ಕೆ ತನ್ನ ಹೆಸರನ್ನಿಟ್ಟು ಇದನ್ನು ತನ್ನ ತಂಗಿಗೆ ಜಹಗೀರಿಯಾಗಿ ಕೊಟ್ಟಳು.
ಇಲ್ಲಿಯ ಕಲ್ಲೇಶ್ವರ ದೇವಾಲಯ ಹೊಯ್ಸಳ ಶೈಲಿಯ ಹಳೆಯ ಕಟ್ಟಡವೆಂದು ಕಾಣುತ್ತದೆ. ಈ ದೇವಾಲಯ ದಕ್ಷಿಣಾಭಿಮುಖವಾಗಿದೆ. ಇದರ ಎರಡು ಗರ್ಭಗೃಹಗಳ ಪೈಕಿ ಒಂದು ದಕ್ಷಿಣಾಭಿಮುಖವಾಗಿದೆ. ಇದರಲ್ಲಿ 5' ಎತ್ತರದ ಕೇಶವ ವಿಗ್ರಹವಿದೆ. ಇನ್ನೊಂದು ಪೂರ್ವಾಭಿಮುಖವಾಗಿದೆ. ಅಲ್ಲಿ ಲಿಂಗವಿದೆ.
ನಗರದ ನೈಋತ್ಯ ಮೂಲೆಯಲ್ಲಿ ಇರುವ ಸಣ್ಣಬೆಟ್ಟದ ಮೇಲೆ ಕೋಟೆಯೊಂದುಂಟು. ಇದೇ ಚೆನ್ನಮ್ಮಾಜಿ ಕಟ್ಟಿಸಿದ್ದು. ಬೆಟ್ಟದ ತುದಿಯಲ್ಲಿರುವ ದೇವಸ್ಥಾನ ಬೇಟೆ ರಂಗನಾಥಸ್ವಾಮಿಯದು. ಈ ಸ್ಥಳದಿಂದ ಕಾಣುವ ಸುತ್ತಲಿನ ದೃಶ್ಯಸುಂದರವಾದ್ದು. ಉತ್ತರದ ಕಡೆಗೆ 12 ಮೈಲಿ ದೂರದಲ್ಲಿರುವ ಸೂಳೆಕೆರೆ ರಮ್ಯವಾಗಿ ಕಾಣಿಸುತ್ತದೆ. ಬೇಟೆ ರಂಗನಾಥ ಸ್ವಾಮಿಯ ದೇವಾಲಯದ ಮೂಲವಿಗ್ರಹದ ಎತ್ತರ 3'. ಶಂಖ, ಚಕ್ರ, ಬಿಲ್ಲು ಬಾಣಗಳಿಂದ ಅಲಂಕೃತವಾಗಿರುವ ಈ ಮೂರ್ತಿ ಬೇಟೆಗಾರನ ಉಡುಪು ತೊಡವುಗಳಿಂದ ಕೂಡಿದೆ.
ಕಲ್ಲುಮಠ ಎನ್ನುವ ಒಂದು ವೀರಶೈವ ಮಠವೂ ಇಲ್ಲುಂಟು. ಇಲ್ಲಿರುವ ಶಾಸನಗಳ ಅಕ್ಷರಗಳು ಮಾಸಿದೆ. ಇಲ್ಲಿಯ ದೊಡ್ಡ ಮಸೀದಿಯಲ್ಲಿ ಮೊಹಬ್ಬತ್-ಷಾ-ಮಸ್ತಾನ್ ಖಾದ್ರಿ ಎನ್ನುವವರ ಗೋರಿಯಿಂಟು. ಇದು 1636ರಂದು ಟೀಪು, ದಿವಾನ್ ಪೂರ್ಣಯ್ಯ ಮತ್ತು ಮುಮ್ಮಡಿ ಕೃಷ್ಣರಾಜ ಒಡೆಯರು ಈ ಮಸೀದಿಗೆ ಸನ್ನದಗಳನ್ನು ನೀಡಿದ್ದರೆಂದು ತಿಳಿದುಬರುತ್ತದೆ. ಚನ್ನಗಿರಿಯಿಂದ ಭದ್ರಾವತಿ, ಹೊಳಲ್ಕೆರೆಗಳಿಗೂ, ಶಿವನಿ, ಹೊಳಹೊನ್ನೂರು, ನಲ್ಲೂರು, ಬಸವಾಪಟ್ಟಣ, ಕಕನೂರು, ಸಂತೆಬೆನ್ನೂರು, ತ್ಯಾವಣಗಿ, ಬಾಡಗಳ ಕಡೆಗೂ ರಸ್ತೆಗಳುಂಟು. ಬಸ್ಸು ಸೌಕರ್ಯವಿದೆ. ಭದ್ರಾವತಿ-ಚಿತ್ರದುರ್ಗ ರಸ್ತೆ ಈ ಪಟ್ಟಣದ ಮೂಲಕ ಸಾಗುತ್ತದೆ. ಬೆಂಗಳೂರು-ಪುಣೆ ರೈಲುಮಾರ್ಗ ಚನ್ನಗಿರಿ ತಾಲ್ಲೂಕಿನ ಪೂರ್ವದ ಅಂಚಿನಲ್ಲಿ ಹಾದುಹೋಗುತ್ತದೆ.
ಜನಾಂಗಸ್ಥಿತಿ ಅಧ್ಯಯನ
2001 ಸಂವತ್ಸರದ ಭಾರತದೇಶ ಜನಗಣನೆ ಪ್ರಕಾರ ಚನ್ನಗಿರಿಯಜನಸಂಖ್ಯೆ 18,517 .ಇದರಲ್ಲಿ ಗಂಡುಜನ 52% ಮತು ಹೆಣ್ಣುಜನಗಳು 48% ಇದ್ದಾರೆ.ಜನರಲ್ಲಿ ಅಕ್ಷರಸ್ಥರು 71% ಇದ್ದಾರೆ.ಗಂಡು ಸಾಕ್ಷರಿಗಳು 74% ಹಾಗೂ ಹೆಣ್ಣು ಸಾಕ್ಷರಿಗಳು67% ಆಗಿದ್ದಾರೆ.ಜನಸ್ಂಖ್ಯೆಯಲ್ಲಿ ೧೩% ಜನರು ೬ವರ್ಷಕ್ಕಿಂತೆ ಕಡಿಮೆ ವಯಸ್ಸಿನವರು.ಭೌಗೋಳಿಕವಾಗಿ ಇದು ಅರ್ಧ ಮಲ್ನಾಡು ಪ್ರಾಂತವಾಗಿರುತ್ತದೆ.
ಉಲ್ಲೇಖ
ವರ್ಗ:ದಾವಣಗೆರೆ ಜಿಲ್ಲೆಯ ತಾಲೂಕುಗಳು
ನಂದಿನಿ ಬಡಾವಣೆ
ಬೆಂಗಳೂರಿನ ಪಕ್ಷಿಮ ಬಾಗದಲ್ಲಿರುವ ಒಂದು ಬಡಾವಣೆ, ಇದು ಉದ್ಯಾನವನಗಳಿಗೆ ಪ್ರಸಿದ್ದಿ, ಕೆಂಪೇಗೌಡ ಬಸ್ ನಿಲ್ದಾಣದಿಂದ ೭-೮ಕಿಮಿ ದೂರದಲ್ಲಿದೆ ಇದು ಪೀಣ್ಯ, ಯಶವಂತಪುರ,ಕುರುಬರ ಹಳ್ಳಿ ಹಾಗು ಮಹಾಲಕ್ಷ್ಮಿಬಡಾವಣೆ ಇದರ ಸುತ್ತ ಮುತ್ತಲಿರುವ ಪ್ರದೇಶಗಳು.
ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಐ ವಿಂಡ್ ಜಾನ್ಸನ್
ಬಾಲ್ಯ
'ಐ ವಿಂಡ್ ಜಾನ್ಸನ್' ಬಡತನದ ಬಾಲ್ಯಾವಸ್ಥೆಯಲ್ಲಿ ಬೆಳೆದರು. ವಿದ್ಯಾಭ್ಯಾಸದ ಕೊರತೆ ಅವರನ್ನು ಸದಾ ಕಾಡುತ್ತಿತ್ತು. ಸರಿಯಾದ ಉದ್ಯೋಗ ಸಿಗಲಿಲ್ಲ. 'ದೈಹಿಕ ಶ್ರಮದ ಉದ್ಯೋಗ ಜೀವನ' ಅವರಿಗೆ ಹಿತವಿರಲಿಲ್ಲ.
ಜೀವನ
ಇಂತಹ ಹಿನ್ನೆಲೆಯಲ್ಲಿ ವಾತಾವರಣದಲ್ಲಿ ಬೆಳೆದ 'ಜಾನ್ಸನ್' ರವರು, ತಮ್ಮ ಸಾಹಿತ್ಯ ರಚನೆಯಲ್ಲಿ ಮಾತ್ರ ಹೊಸದಿಕ್ಕುಗಳನ್ನು ಕಂಡುಹಿಡಿದು ಎಲ್ಲರಿಗೂ ತೋರಿಸಿಕೊಟ್ಟರು. 'ಜಾನ್ಸನ್' ಒಬ್ಬ ಯಶಸ್ವೀ ಲೇಖಕನಾಗಿ ಸಮಾಜದಲ್ಲಿ ಮಾನ್ಯತೆ ಪಡೆದರು.'ಐ ವಿಂಡ್ ಜಾನ್ಸನ್' ಮತ್ತು, ಹ್ಯಾರಿ ಮಾರ್ಟಿನ್ ಸನ್ ರಿಬ್ಬರೂ ನೋಬೆಲ್ ಪ್ರಶಸ್ತಿ ಸಮಿತಿಯ ಸದಸ್ಯರಾಗಿದ್ದರು. ಅವರಿಬ್ಬರಿಗೂ ನೋಬೆಲ್ ಪ್ರಶಸ್ತಿ ದೊರೆತದ್ದು ವ್ಯಾಪಕ ಅಸಮಧಾನಕ್ಕೆ ಕಾರಣವಾಗಿತ್ತು.ತೀವ್ರವಾದ 'ಅಸಮಧಾನದ ಕಿಡಿ'ಗಳನ್ನು ಅವರು ಸಹಿಸಬೇಕಾಯಿತು. ಇನ್ನೊಂದು ಗಮನಿಸಬೇಕಾದ ಅಂಶವೆಂದರೆ, ಪ್ರಖ್ಯಾತ ಲೇಖರಾಗಿ ಎಲ್ಲರ ನಾಲಗೆಯಮೇಲೆ ರಾರಾಜಿಸುತ್ತಿದ್ದ ಕಾದಂಬರಿಗಾರರನ್ನು ಹಿಂದಕ್ಕೆ ಹಾಕಿ,'ಐವಿಂಡ್ ಜಾನ್ಸನ್'ಮತ್ತು 'ಹ್ಯಾರಿ'ಯವರಿಗೆ ಪ್ರಶಸ್ತಿ ಪ್ರದಾನ ಮಾಡಲಾಗಿತ್ತು.
ವರ್ಗ:ಸಾಹಿತಿಗಳು
ಎಸ್.ಕೃಷ್ಣಸ್ವರ್ಣಸಂದ್ರ
ಎಸ್.ಕೃಷ್ಣಸ್ವರ್ಣಸಂದ್ರ ಮಂಡ್ಯ ಜಿಲ್ಲೆಯ ಖ್ಯಾತ ಸಾಹಿತಿ ಜೊತೆಗೆ ಜಿಲ್ಲೆಯ ಹಿರಿಯ ಪತ್ರಕರ್ತರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತಿಗಳು ವರ್ಗ:ಪತ್ರಿಕೊದ್ಯಮಿ ವರ್ಗ:ಪತ್ರಿಕಾ ಸಂಪಾದಕರು
ಸಾಕ್ರಟೀಸ್
ಸಾಕ್ರೆಟಿಸ್ ಕ್ರಿ.ಪೂ.೪೬೯-೩೯೯ ರಲ್ಲಿ ಗ್ರೀಸ್ ದೇಶದಲ್ಲಿ ಜೀವಿಸಿದ್ದ ಒಬ್ಬ ಶ್ರೇಷ್ಠ ತತ್ವಜ್ಞಾನಿ.ಅವನು ಸತ್ಯವಾದಿಯೂ,ನಿಷ್ಟೂರವಾದಿಯೂ ಆಗಿದ್ದನು.
ಗ್ರೀಕ್ ಸಮಾಜ ವಿಷಮ ಘಟ್ಟದಲ್ಲಿದ್ದಾಗ, ಅನೈತಿಕತೆ, ಡಂಬಾಚಾರ, ಸ್ವೇಚ್ಛಾಚಾರ ಖಂಡಿಸಿ, ಸಮಾಜದ ಧ್ಯೇಯ ಆದರ್ಶಗಳನ್ನು ಎತ್ತಿ ಹಿಡಿದವನು ಸಾಕ್ರಟೀಸ್.“ಆತ್ಮವಿಮರ್ಶೆಯಿಲ್ಲದ ಅವೈಚಾರಿಕ ಜೀವನ ಬಾಳಲು ಯೋಗ್ಯವಾದುದಲ್ಲ” ಎಂಬ ತತ್ವ ಇವನದು. ಸಾಕ್ರಟೀಸಿನ ವಿಮರ್ಶ ಅಥವಾ ತರ್ಕಬುದ್ಢಿ ಸಮಾಜದಲ್ಲಿ ಯಾರನ್ನು ಬಿಡಲಿಲ್ಲ. ಅವನು ರಾಜಕೀಯ ನಾಯಕನಿರಲಿ, ಆಡಳಿತ ಸೂತ್ರಧಾರಿಗಳಾಗಿರಲಿ, ಸಮಾಜದ ಪ್ರತಿಷ್ಠಿತ ವ್ಯಕ್ತಿಗಳಾಗಿರಲಿ ಅವರನ್ನು ತನ್ನ ವಿಚಾರ ವಿಮರ್ಶೆಗೆ ಒಳಪಡಿಸಿ ತೂಗದೆ ಇರುತ್ತಿರಲಿಲ್ಲ. ಅವನು ನಿರ್ಭಯದಿಂದ ತಪ್ಪನ್ನು ತಪ್ಪೆಂದು ಕಡ್ಡಿ ಮುರಿದಂತೆ ಹೇಳುತ್ತಿದ್ದ. ಜನರ ಮೌಡ್ಯವನ್ನು ದಯೆದಾಕ್ಷಣ್ಯವಿಲ್ಲದೆ ವಿಮರ್ಶೆಯಿಂದ ಬಟ್ಟ ಬಯಲಾಗಿಸುತ್ತಿದ್ದ. ಈ ಕ್ರಿಯೆಯಿಂದ ಕೆಲವರ ಸ್ವಾಭಿಮಾನಕ್ಕೆ ದಕ್ಕೆ ಉಂಟಾಗಿ, ಕೆಲ ಅಧಿಕಾರಿಗಳ, ಪ್ರತಿಷ್ಠಿತ ಜನರ ದ್ವೇಷಕ್ಕೆ ಗುರಿಯಾದ. ಯುವಕರನ್ನು ದುರ್ಮಾಗಕ್ಕೆ ಎಳೆಯುತ್ತಿದ್ದಾನೆ ಮತ್ತು ಸಂಪ್ರದಾಯ ವಿರೋಧಿ ಮತ್ತು ಅಥೆನ್ಸಿನ ದೇವರ ಮೇಲೆ ನಂಬಿಕೆಯಿಟ್ಟಿಲ್ಲ ಎಂಬ ಸುಳ್ಳು ಅಪವಾದಗಳನ್ನು ಆಧಾರಿಸಿ, ಸಾಕ್ರಟೀಸ್ ತಪ್ಪಿತಸ್ಥನೆಂದು ನಿರ್ಧರಿಸಿ ಅವನಿಗೆ ಮರಣದಂಡನೆಯನ್ನು ವಿಧಿಸಲಾಯ್ತು. ಸಾವಿಗೆ ಅಂಜದ ಸಾಕ್ರಟೀಸ್ “ಸಾವು ಬಂದರೆ ಬರಲಿ, ಅಧರ್ಮವನ್ನಾಚರಿಸುವುದಿಲ್ಲ” ಎಂದು ಸಾವಿಗೆ ತಯಾರಾಗುತ್ತಾನೆ. ಸಾಕ್ರೆಟಿಸ್‍ಗೆ "ಪ್ಲೇಟೊ "ನಂತಹ ಶ್ರೇಷ್ಠ ಶಿಷ್ಯರೂ ಇದ್ದರು.ಸಾಕ್ರಟೀಸ್ ಮರಣದಂಡನೆಯಿಂದ ಸುಲಭವಾಗಿ ತಪ್ಪಿಸಿಕೊಳ್ಳಬಹುದಾಗಿತ್ತು, ಅದರೆ ಯಾವುದೇ ವಿಧದಲ್ಲೂ ತಪ್ಪಿಸಿಕೊಳ್ಳುವುದಕ್ಕೆ ಸ್ವಲ್ಪವೂ ಪ್ರಯತ್ನಿಸದೆ,“ಹತ್ತು ಸಲ ಮರಣಯಾತನೆಯನ್ನು ಅನುಭವಿಸಬೇಕಾದರೂ ನನ್ನ ನಡತೆಯನ್ನೇನೂ ಬದಲಾಯಿಸುವುದಿಲ್ಲವೆಂದು ಮಾತ್ರ ತಿಳಿಯಿರಿ”ಎಂದು ಹೇಳುತ್ತಾ ಜೈಲಿನ ಸೇವಕನು ತಂದುಕೊಟ್ಟ "ಹೆಮ್ಲಾಕ್ "ಎಂಬ ವಿಷದ ಬಟ್ಟಲಿಂದ ವಿಷವನ್ನು ನಿರ್ವಿಕಾರ ಚಿತ್ತದಿಂದ ತಾನೆ ತೆಗೆದುಕೊಂಡು ಗಟಗಟನೆ ಕುಡಿದು ಸಂತೋಷದಿಂದ ಸಾಯುತ್ತಾನೆ. ಸಾಕ್ರಟೀಸ್ ಬಗ್ಗೆ ಜೂಲಿಯನ್ ಚಕ್ರವರ್ತಿಯ ಮಾತುಗಳು"ಸಾಕ್ರಟೀಸ್ ರಣರಂಗದಲ್ಲಿ ನೂರಾಳುಗಳನ್ನು ಕೊಂದು ಗೆದ್ದ ವೀರನಲ್ಲ. ಬದಲಾಗಿ ತನ್ನನ್ನು ತಾನು ಗೆದ್ದ ಋಷಿ" “ಸಾಫ್ರೊನಿಸ್ಕನ್ಸಿನ ಮಗನು (ಸಾಕ್ರಟೀಸ್) ಅಲೆಕ್ಸಾಂಡರನಿಗಿಂತ ಮಹತ್ವದ ಕೆಲಸಗಳನ್ನು ಮಾಡಿದ್ದಾನೆ. ಅಲೆಕ್ಸಾಂಡರನ ವಿಜಯದಿಂದ ಯಾರಿಗೆ ಮೋಕ್ಷ ದೊರೆತಿದೆ? ಆದರೆ ತತ್ವಜ್ಞಾನದಿಂದ ಮೋಕ್ಷವನ್ನು ಪಡೆದಿರುವರೆಲ್ಲರೂ ಸಾಕ್ರಟೀಸ್‌ನ ಋಣಿಗಳು.
ಉಲ್ಲೇಖಗಳು
ವರ್ಗ:ತತ್ವಶಾಸ್ತ್ರಜ್ಞರು ಸೋಫಿಕ್ಸ್ ಗೆ ಸಾಕ್ರಟೀಸ್ ಗು ಪರಸ್ಪರಗಳು ಬಿನ್ನಬಿಪ್ರಾಯಗಳಿದ್ದವು.
ನೆಸ್ಲೆ
thumb|ನೆಸ್ಲೆ ಕಂಪನಿಯ ಕೇಂದ್ರ ಕಾರ್ಯಾಲಯ ನೆಸ್ಲೆ ವವೆಯಲ್ಲಿ ಕೇಂದ್ರ ಕಾರ್ಯಾಲಯವನ್ನು ಹೊಂದಿರುವ ಸ್ವಿಟ್ಸರ್ಲೆಂಡ್‍ನ ಒಂದು ಬಹುರಾಷ್ಟ್ರೀಯ ಆಹಾರ ಮತ್ತು ಪೇಯ ಕಂಪನಿ. ಆದಾಯದಿಂದ ಅಳೆದಾಗ ಅದು ವಿಶ್ವದ ಅತ್ಯಂತ ದೊಡ್ಡ ಆಹಾರ ಕಂಪನಿಯೆನಿಸಿಕೊಂಡಿದೆ. ನೆಸ್ಲೆಯ ಉತ್ಪನ್ನಗಳು ಶಿಶು ಆಹಾರ, ಬಾಟಲೀಕೃತ ನೀರು, ಉಪಾಹಾರ ಧಾನ್ಯಗಳು, ಕಾಫಿ ಹಾಗು ಚಹಾ, ಸಿಹಿತಿಂಡಿಗಳು, ಕ್ಷೀರೋತ್ಪನ್ನಗಳು, ಐಸ್ ಕ್ರೀಂ, ಶೈತ್ಯೀಕೃತ ಆಹಾರ, ಸಾಕುಪ್ರಾಣಿ ಆಹಾರಗಳು, ಮತ್ತು ಲಘು ಆಹಾರಗಳನ್ನು ಒಳಗೊಂಡಿವೆ.
ಎಪಿಗ್ರಾಫಿಯ ಕರ್ನಾಟಿಕ
ಎಪಿಗ್ರಾಫಿಯ ಕರ್ನಾಟಿಕ ಎಂಬುದು ಸ್ವಾತಂತ್ರ್ಯಪೂರ್ವದ ಮೈಸೂರು ರಾಜ್ಯ ಪ್ರದೇಶದ ಐತಿಹಾಸಿಕ ಬರೆಹ(ಕೆತ್ತಿದ ಬರೆಹ, ಕಲ್ಬರಹ, ತಾಮ್ರಬರಹ)ಗಳ ಸಂಗ್ರಹ. ಇದನ್ನು ಸಂಗ್ರಹಿಸಿದವರು ಮೈಸೂರು ಪುರಾತತ್ವ ಇಲಾಖೆಯ ನಿರ್ದೇಶಕರಾಗಿದ್ದ ಬೆಂಜಮಿನ್ ಲೆವಿಸ್ ರೈಸ್ ಅಥವಾ ಬಿ.ಎಲ್.ರೈಸ್ ಅವರು. ೧೮೯೪ರಿಂದ ೧೯೦೫ ರ ನಡುವಿನ ಕಾಲದಲ್ಲಿ ಹನ್ನೆರಡು ಸಂಪುಟಗಳಲ್ಲಿ ಈ ಪುಸ್ತಕಗಳನ್ನು ಪ್ರಕಟಿಸಲಾಯಿತು. ಈ ಪುಸ್ತಕಗಳು ಹಳೇ ಮೈಸೂರು ಪ್ರಾಂತ್ಯದಲ್ಲಿ ದೊರಕಿದ್ದ ಸುಮಾರು ೯೦೦೦ ತಾಮ್ರ ಮತ್ತು ಶಿಲಾಶಾಸನಗಳಲ್ಲಿರುವ ಮಾಹಿತಿಯನ್ನು ಒಳಗೊಂಡಿದೆ. ಮೂಲ ಬರಹಗಳ ಜೊತೆಗೆ ಇದರಲ್ಲಿ ಇಂಗ್ಲೀಷ್ ಮತ್ತು ರೋಮನ್ ಲಿಪ್ಯಂತರಗಳನ್ನೂ ಕೊಡಲಾಗಿದೆ.
ಸಂಕಲನ
'ಎಪಿಗ್ರಾಫಿಯ ಕರ್ನಾಟಿಕ'ದಲ್ಲಿ ೩ನೇ ಶತಮಾನದಿಂದ ೧೯ನೇ ಶತಮಾನದವರೆಗಿನ ಶಾಸನ ಬರಹಗಳ ಸಂಗ್ರಹವಿದೆ. ಮೈಸೂರು ಪ್ರಾಂತ್ಯವನ್ನಾಳಿದ ಚೋಳರು, ಕದಂಬರು, ಕಲ್ಯಾಣಿ ಚಾಲುಕ್ಯರು, ಹೊಯ್ಸಳರು, ವಿಜಯನಗರದರಸರು, ಹೈದರ್ ಆಲಿ, ಟಿಪ್ಪು ಮತ್ತು ಮೈಸೂರು ಒಡೆಯರ್ಗಳಿಗೆ ಸಂಬಂಧಿಸಿದ ಶಾಸನಗಳು ಇದರಲ್ಲಿವೆ. ಇದರಲ್ಲಿರುವ ಹೆಚ್ಚಿನ ಶಾಸನಗಳನ್ನು ಕನ್ನಡದಲ್ಲೇ ಬರೆಯಲಾಗಿದ್ದರೂ ಕೆಲವನ್ನು ತಮಿಳು, ಸಂಸ್ಕೃತ, ತೆಲುಗು, ಉರ್ದು, ಪರ್ಶಿಯನ್ ಭಾಷೆಗಳಲ್ಲೂ ಬರೆಯಲಾಗಿದೆ.
ಪ್ರಕಟಣೆ
ರೈಸ್ ಅವರಿಂದ ಹನ್ನೆರಡು ಸಂಪುಟಗಳ ಪ್ರಕಟಣೆಯ ನಂತರ ಇಲಾಖೆಯ ನಿರ್ದೇಶಕರಾಗಿದ್ದ ಆರ್. ನರಸಿಂಹಾಚಾರ್ಯರು ೪೦೦೦ ಶಾಸನಗಳನ್ನು, ಅವರ ನಂತರ ಎಚ್. ಎಮ್. ಕೃಷ್ಣ ಆವರು ಚಂದ್ರವಳ್ಳಿ, ಬ್ರಹ್ಮಗಿರಿಯ ಉತ್ಖನನದಿಂದ ೨೦೦೦ ಶಾಸನಗಳನ್ನು ಪತ್ತೆಹಚ್ಚಿದರು. ಅದನ್ನು ೧೩, ೧೪, ೧೫ ಸಂಪುಟಗಳಲ್ಲಿ ಪ್ರಕಟಿಸಲಾಯಿತು.
ಸಂಪುಟಗಳು
ಇದರಲ್ಲಿರುವ ಹನ್ನೆರಡು ಸಂಪುಟಗಳೆಂದರೆ
ಬಾಹ್ಯ ಕೊಂಡಿಗಳು
ವರ್ಗ:ಶಾಸನಗಳು ವರ್ಗ:ಪುಸ್ತಕಗಳು ವರ್ಗ:ಕರ್ನಾಟಕದ ಇತಿಹಾಸ
ಹ್ಯಾರಿ ಮಾರ್ಟಿನ್ ಸನ್
ಬಾಲ್ಯ
'ಹ್ಯಾರಿ ಮಾರ್ಟಿನ್ ಸನ್,'(Harry Edmund Martinson),' ಬಹಳ ಕಷ್ಟದ ಬಾಲ್ಯದ ದಿನಗಳನ್ನು ಕಳೆದವರು. ಅವರು ಸ್ವೀಡನ್ ನ 'ಖ್ಯಾತ ಶ್ರಮಜೀವಿ ವರ್ಗದ ಲೇಖಕ' ರಾಗಿ ಬೆಳೆದುಬಂದ ಪರಿ ಅನನ್ಯ. 'ಹ್ಯಾರಿ ಮಾರ್ಟಿನ್ ಸನ್, ರವರನ್ನು 'ಅಮೆರಿಕದ ಜಾಕ್ ಲಂಡನ್', ಮತ್ತು 'ರಷ್ಯಾದ ಮಾಕ್ಸಿಮ್ ಗೋರ್ಕಿ' ಯವರೊಂದಿಗೆ ಹೋಲಿಸಲಾಗುತ್ತದೆ. ವಿವಿಧ ಶ್ರಮದಾಯಕ ಉದ್ಯೋಗಗಳನ್ನು ಮಾಡುತ್ತಿದ್ದರು. 'ಹ್ಯಾರಿ ಮಾರ್ಟಿನ್ ಸನ್' ರ ಕಾದಂಬರಿಯ ನಾಯಕರುಗಳು, ಅಲೆಮಾರಿಗಳು ಮತ್ತು ಕಷ್ಟಜೀವಿಗಳು. ತಮ್ಮ ಜೀವನದ ಅವಧಿಯಲ್ಲಿ ಕೆಲಕಾಲ 'ಹಡಗಿನ ಕಲಾಸಿ'ಯಾಗಿ ಅಲೆದಿದ್ದ 'ಹ್ಯಾರಿ ಮಾರ್ಟಿನ್ ಸನ್' ರು, ಸ್ವೀಡನ್ ಗೆ ಬಂದು ನೆಲೆನಿಂತಮೇಲೆ ಬರೆಯಲು ಆರಂಭಿಸಿದರು.
ಮದುವೆ
'ಹ್ಯಾರಿ ಮಾರ್ಟಿನ್ ಸನ್,' ಗಿಂತ ೧೪ ವರ್ಷ ಹಿರಿಯಪ್ರಾಯದ 'ಮಹಿಳಾ-ಲೇಖಕಿ'ಯನ್ನು ಮದುವೆಯಾದರು. ಇದರಿಂದ ಅವರ ಬರವಣಿಗೆ ಪ್ರೇರಣೆ ದೊರೆಯಿತು. ಮುಂದೆ 'ಪದ್ಯ-ಗದ್ಯ' ಎರಡೂ ಪ್ರಕಾರಗಳಲ್ಲಿಬಹಳಷ್ಟು 'ಕೃತಿರಚನೆ'ಯನ್ನು ಮಾಡಿದರು. 'ಸ್ವೀಡಿಷ್ ಅಕಾಡೆಮಿಯ ಸದಸ್ಯ' ರೂ ಆಗಿದ್ದ 'ಮಾರ್ಟಿನ್ ಸನ್' ರವರಿಗೆ ಅದೇ ಕಾಲಘಟ್ಟದಲ್ಲಿ ದೊರೆತ 'ನೋಬೆಲ್ ಪಾರಿತೋಷಕ'ವನ್ನು ಮತ್ತೊಬ್ಬ ಸ್ವೀಡಿಷ್ ಬರಹಗಾರ, 'ಐವಿಂಡ್ ಜಾನ್ಸನ್' ರೊಡನೆ ಹಂಚಿಕೊಂಡರು.
ವರ್ಗ:ಸಾಹಿತಿಗಳು
ಪಂಚತಂತ್ರ ಆನ್ ಲ್ವೆನ್ ತಂತ್ರಾಂಶ್
'ಪಂಚತಂತ್ರ ಆನ್ ಲೈನ್ ತಂತ್ರಾಂಶ
ಗ್ರಾಮ ಪಂಚಾಯ್ತಿಯ ವ್ಯವಹಾರಗಳು ಹಾಗೂ ಭೂ ದಾಖಲೆಗಳ ನಿರ್ವಹಣೆಗೆ ಸಂಭಂದಿಸಿದಂತೆ ನಡೆಯುವ ಭ್ರಷ್ಟಾಚಾರಗಳಿಗೆ ಕಡಿವಾಣ ಹಾಕುವ ನಿಟ್ಟಿನಲ್ಲಿ ಕರ್ನಾಟಕ ಸರ್ಕಾರ ಪಂಚತಂತ್ರ ಎಂಬ ಹೊಸ ಸಾಫ್ಟ್ ವೇರ್ ಅನ್ನು ಪರಿಚಯಿಸಿದೆ. ಪಂಚಾಯತ್ ರಾಜ್ ಇಲಾಖೆ ಹಾಗೂ ರಾಷ್ರ‍ೀಯ ಮಾಹಿತಿ ಕೇಂದ್ರ(NIC) ಇವರು ಜಂಟಿಯಾಗಿ ಅಭಿವೃದ್ದಿ ಪಡಿಸಿರುವ ಈ ಸಾಫ್ಟ್ವೇರ್ http://stg1.kar.nic.in/panchatantra ಎಂಬ URL ನಲ್ಲಿ ಲಭ್ಯವಿದ್ದು ಗ್ರಾಮ ಪಂಚಾಯ್ತಿಯ ವ್ಯವಹಾರಗಳ ಸಮಗ್ರ ಮಾಹಿತಿ, ಟೆಂಡರ್ ಪ್ರಕ್ರಿಯೆ,  ಭೂ ದಾಖಲೆಗಳು, ಹಿಡುವಳಿದಾರರ ವಿವರಗಳು, ಸ್ವಾಧೀನತೆ ಕುರಿತಾದ ಹತ್ತು ಹಲವಾರು ಮಾಹಿತಿಗಳನ್ನು ಒಳಗೊಂಡಿದೆ. ಇದರಿಂದಾಗಿ ಅಂತರ್ಜಾಲದ ಮೂಲಕ ವಿದ್ಯಾವಂತರಿಗೆ ಭೂ ದಾಖಲೆಗಳ ಪರಿಶೀಲನೆ, ಮಾಹಿತಿ ಪಡೆಯುವಿಕೆ ಮುಂತಾದವುಗಳು ಸುಲಭವಾಗಲಿದೆ. ಮಾತ್ರವಲ್ಲ ಆನ್ ಲೈನ್ ಮುಖಾಂತರ ಕಂದಾಯ ಪಾವತಿಸುವ ಸೌಲಭ್ಯವು ಕೂಡ ಈ ವೆಬ್ ಸೈಟ್ ನಲ್ಲಿ ದೊರೆಯಲಿದೆ.
ಈಗಾಗಲೇ ಒಂದು ವರ್ಶದ ಹಿಂದೆಯೇ ಉಡುಪಿ ಮತ್ತು ಬಾಗಲಕೋಟೆ ಜಿಲ್ಲೆಗಳಲ್ಲಿ ಪಂಚತಂತ್ರ ವನ್ನು ಪ್ರಾಯೋಗಿಕವಾಗಿ ಪ್ರಾರಂಭಿಸಲಾಗಿದೆ. ಇದೀಗ ಪ್ರಯೋಗ ಯಶಸ್ವಿಯಾಗಿದೆ ಎಂದು ತಿಳಿದು ಬಂದಿದೆ. ಇದೀಗ ರಾಜ್ಯಾದ್ಯಂತ ಎಲ್ಲಾ ಗ್ರಾಮ ಪಂಚಾಯಿತಿಗಳನ್ನು ಗಣಕೀಕೃತಗೊಳಿಸಿ, ಪಾರದರ್ಶಕತೆಯನ್ನು ಅನ್ವಯಿಸಲು ಪಂಚತಂತ್ರ ಆನ್ ಲೈನ್ ತಂತ್ರಾಂಶವನ್ನು ಅನುಷ್ಟಾನಗೊಳಿಸಲಾಗಿದೆ.
ಸದ್ಯ ಗ್ರಾ.ಪಂ.ಗಳಿಗೆ ಚುನಾವಣೆ ನಡೆದು ನೂತನ ಸಮಿತಿ ಆಸ್ತಿತ್ವಕ್ಕೆ ಬಂದಿರುವುದು ಮಾತ್ರವಲ್ಲದೇ, ಗ್ರಾ.ಪಂ.ಗಳಿಗೆ ನೂತನವಾಗಿ ಪಂಚಾಯಿತಿ ಅಭಿವೃದ್ಡಿ ಅಧಿಕಾರಿಗಳು ಕಾರ್ಯಪ್ರವೃತ್ತರಾಗಿದ್ದಾರೆ. ಈ ಸಂದರ್ಭದಲ್ಲಿ ಪಂಚತಂತ್ರ ಆನ್ ಲೈನ್ ತಂತ್ರಾಂಶದಿಂದ ಗ್ರಾ.ಪಂ.ಗಳ ಶೇ.೧೦೦ಕ್ಕೆ ೧೦೦ರಷ್ಟು ಪಾರದರ್ಶಕ ಆಡಳಿತವನ್ನು ತಳಮಟ್ಟದಲ್ಲಿ ನೀಡುತ್ತದೆ ಎಂಬುದು ಸರ್ಕಾರದ ಉದ್ದೇಶವಾಗಿದೆ.
ಪಂಚತಂತ್ರ ಆನ್ ಲೈನ್ ತಂತ್ರಾಂಶದಿಂದ ಗ್ರಾ.ಪಂ.ಗಳ ಸಂಪೂರ್ಣ ಮಾಹಿತಿ ದೊರೆಯಲಿದೆ. ಇದಕ್ಕಾಗಿ ನೀವು http://stg1.kar.nic.in/panchatantra ತಾಣವನ್ನು ಸಂಪರ್ಕಿಸಬಹುದು.
ವರ್ಗ:ತಂತ್ರಾಂಶಗಳು
ಪಂಚತಂತ್ರ ಎಂಬ ಕನ್ನಡ ಆಂಡ್ರಾಯ್ಡ್ ತಂತ್ರಾಂಶ ಲಭ್ಯವಿದ್ದು ಆಸಕ್ತರು ಕೆಳಗಿನ ಲಿಂಕ್ ಮೇಲೆ ಕ್ಲಿಕ್ ಮಾಡಿ ಉಪಯೋಗಿಸಬಹುದು. https://play.google.com/store/apps/details?id=ap290684.xrj
ಕೆಸು
ಕೆಸು ಜವುಗು ಹಾಗೂ ನೆರಳಿನಲ್ಲಿ ಬೆಳೆಯುವ ಒಂದು ಸಸ್ಯ. ದಕ್ಷ್ಶಿಣ ಏಷಿಯಾದ ಮೂಲದ ಸಸ್ಯ. ಅಲಂಕಾರಿಕ ಸಸ್ಯವಾಗಿಯೂ ಬಳಕೆಯಲ್ಲಿದೆ.
ಸಸ್ಯಶಾಸ್ತ್ರೀಯ ವರ್ಗೀಕರಣ
ಕೊಲೊಕಾಸಿಯ ಎಸ್ಕುಲೆಂಟಾ [Colocasia esculenta]ಎಂಬ ಸಸ್ಸ್ಯ ಶಾಸ್ತ್ರೀಯ ಹೆಸರನ್ನು ಹೊಂದಿದೆ. ಅರಾಸಿಯೆ (Araceae)ಕುಟುಂಬಕ್ಕೆ ಸೇರಿದೆ.
ಇತರ ಹೆಸರುಗಳು
ಇಂಗ್ಲಿಷ್ : ತಾರೋ (Taro) ಮಲೆಯಾಳಂ: ಚೆಂಪು
ಸಸ್ಯದ ಗುಣಲಕ್ಷಣಗಳು
ಅಗಲವಾದ ಎಲೆಗಳನ್ನು ಹೊಂದಿದೆ. ಇದರಲ್ಲಿ ಹಲವಾರು ಪ್ರಭೇದಗಳಿದ್ದು, ಎಲೆ ಕಾಂಡಗಳಲ್ಲಿ ನೀರು ನಿಲ್ಲುವುದಿಲ್ಲ. ಎರಡು ಅಥವಾ ಮೂರು ಅಡಿ ಎತ್ತರ ಬೆಳೆಯುತ್ತದೆ.
ಉಪಯೋಗಗಳು
ಇದು ಆಹಾರ ಪದಾರ್ಥವಾಗಿ ಬಳಕೆಯಲ್ಲಿದೆ. ಇದರ ಎಲೆ, ಕಾಂಡ ಹಾಗೂ ಗೆಡ್ಡೆ ಎಲ್ಲವೂ ಆಹಾರವಾಗಿ ಉಪಯೋಗಿಸಲ್ಪಡುತ್ತದೆ. ಪ್ರಪಂಚದಾದ್ಯಂತ ಉಪಯೋಗದಲ್ಲಿರುವ ಇದರಿಂದ ನೂರಾರು ಖಾದ್ಯಗಳನ್ನು ತಯಾರಿಸುತ್ತಾರೆ. ದಕ್ಷಿಣ ಕನ್ನಡ ಹಾಗೂ ಮಲೆನಾಡಿ ನಲ್ಲಿ ತಯಾರಿಸಲ್ಪಡುವ ಪತ್ರೋಡೆ ಎಂಬ ಖಾದ್ಯ ಅತ್ಯಂತ ಜನಪ್ರಿಯ.
ಉಲ್ಲೇಖಗಳು
ವರ್ಗ:ಸಸ್ಯಗಳು ವರ್ಗ:ಆಹಾರ ಪದಾರ್ಥಗಳು ವರ್ಗ:ತರಕಾರಿಗಳು
ಸೀಮೆಬದನೆ
thumb|ಸೀಮೆಬದನೆ ಬಳ್ಳಿ
ಪೋಷಕಾಂಶಗಳು
೧೦೦ ಗ್ರಾಂ ಸೀಮೆಬದನೆಯಲ್ಲಿ ದೊರೆಯುವ ಪೋಷಕಾಂಶಗಳು thumb| ಸೀಮೆಬದನೆ ಸೀಮೆ ಬದನೆ ಇದು ಅತ್ಯಂತ ಕಡಿಮೆ ಕ್ಯಾಲೋರಿ ಇರುವ ತರಕಾರಿ. ದಕ್ಷಿಣ ಮೆಕ್ಸಿಕೊ ಮೂಲದ ಸೀಮೆಬದನೆ ಕುಕುರ್ಬುಟೇಸಿಯೆ ಕುಟುಂಬದ ಪ್ರದೇಶದಲ್ಲಿ ಬೆಳೆಯುವ ತರಕಾರಿ. ಇದರಿಂದ ಈ ತರಕಾರಿಯ ಪರಿಚಯ ಕರಾವಳಿ ಜನರಿಗೆ ಇಲ್ಲ. ಕರಾವಳಿಯ ಹವಾಮಾನದಲ್ಲಿ ಬೆಳೆಯುವುದು ಕಡಿಮೆ. ಸೀಮೆಬದನೆಯನ್ನು ಕೆಲವೆಡೆ, ಚೌ ಚೌ ಎನ್ನುತ್ತಾರೆ. ಇದು ಬಹಳ ರುಚಿಯಾದ ತರಕಾರಿ. ಹೆಚ್ಚು ಬೇಯಿಸಬೇಕಾಗಿಲ್ಲ. ಇದನ್ನ ಬೆಂಗಳೂರಿನ ಸುತ್ತಮುತ್ತಲು ಬೆಳೆಯುತ್ತಾರೆ. ಹೆಚ್ಚು ಇಳುವರಿಕೊಡುವ ಈ ತರಕಾರಿಯನ್ನು ಬೇರೆ ಬೇರೆ ಊರುಗಳಲ್ಲೂ ಬೆಳೆಸಲು ಪ್ರಯತ್ನಿಸುವುದು ಒಳ್ಳೆಯದು. ಸೀಮೆಬದ್ನೆಕಾಯಿ, ಅಪ್ಪಟ ವಿದೇಶಿ ತರಕಾರಿ ; ಸಿಲೋಂ ನಿಂದ ತಂದು ಬೆಂಗಳೂರಿನಲ್ಲಿ ಬೆಳಸಿ, ಪ್ರಸಿದ್ಧಿಪಡಿಸಿದ್ದು.
ನಾಟಿ ಕ್ರಮ
ಕಾಯಿಯ ತುದಿದಲ್ಲಿ ಸೀಳು ಬಿಟ್ಟಂತೆ ಇದ್ದು ಅದರಲ್ಲಿ ನಾಲಗೆ ಆಕಾರದ ಬೀಜ ಇರುತ್ತದೆ. ಚೆನ್ನಾಗಿ ಬೆಳೆದ ಕಾಯಿಯನ್ನು ೧೫ ದಿನ ತಂಪಾದ ಜಾಗದಲ್ಲಿಟ್ಟರೆ ಮೊಳಕೆ ಒಡ್ದೆಯುತ್ತದೆ. ಈ ಮೊಳಕೆ ಕಾಯಿಯನ್ನು ೫೦ ಸೆ.ವೀ ಉದ್ದ ಹಾಗೂ ಅಗೆದು ದನದ ಗೊಬ್ಬರ ಹಾಕಿ ಮೊಳಕೆ ಮೇಲೆ ಬರುವಂತೆ ನಾಟಿ ಮಾಡುಬೇಕು. ಗಿಡಗಳು ಚಿಗುರು ಬಳ್ಳಿಯಾಗಿ ಹಬ್ಬುತ್ತದೆ. ಬಳ್ಳಿ ಹಬ್ಬಲು ಬಳ್ಳಿಯಾಗಿ ಹಬ್ಬುತ್ತದೆ. ಬಳ್ಳಿ ಹಬ್ಬಲು ಇದಕ್ಕೆ ಶಾಶ್ವತವಾದ ಚಪ್ಪರ ನಿರ್ಮಿಸಬೇಕು. ಗಿಡವನ್ನು ಮರದ ಬುಡದಲ್ಲಿ ನೆಟ್ಟು ಮರಕ್ಕೆ ಹಬ್ಬಿಸಬೇಕು. ೬ತಿಂಗಳ ನಂತರ ಫಲ ಕೊಡುತ್ತದೆ. ಸೆಪ್ಟೆ೦ಬರ್ ನಿಂದ ಮೇ ತನಕ ತುಂಬಾ ಇಳುವರಿ ಸಿಗುತ್ತದೆ.
ಉಪಯೋಗ
ಸೀಮೆ ಬದನೆಯ ನಿಪ್ಪೆಯ ಮೇಲೆ ಮುಳ್ಳಿನ ಆಕೃತಿ ರಚನೆ ಇರುತ್ತದೆ. ಈ ಮುಳ್ಳನ್ನು ತೆಗೆದರೆ ಚಟ್ನಿ ಹಾಗೂ ತಂಬುಳಿಗಳನ್ನು ತಯಾರಿಸಬಹುದು. ಕಾಯಿಯಿಂದ ಗೊಜ್ಜು ತಯಾರಿಸಬಹುದು. ಸೀಮೆ ಬದನೆಯ ಗಿಡದ ಪ್ರತಿಯೊಂದು ಭಾಗದಲ್ಲಿ ಔಷದಿಯ ಗುಣಗಳಿವೆ.
ಔಷಧಿಯ ಗುಣಗಳು
ಇದರಲ್ಲಿ ಪ್ರಮುಖವಾಗಿ ನೋವು ನಿವಾರಕ ಗುಣಗಳಿವೆ. ಇದರ ಸೇವನೆಯಿಂದ ಮೂತ್ರ ಪಿಂಡದ ಕಲ್ಲು ನಿವಾರಣೆಯಾಗುತ್ತದೆ. ಬದನೆಯಲ್ಲಿ ಕಡಿಮೆ ಕ್ಯಾಲರಿ ಇರುವುದರಿಂದ ತೂಕ ಇಲಿಸುವಲ್ಲಿ ಕ್ಯಾನ್ಸರ್ರನ್ನು ಗುಣಪಡಿಸಬಹುದು ಹಾಗೂ ರಕ್ತದ ಒತ್ತಡವನ್ನು ಕಡಿಮೆ ಮಾಡಬಹುದು. ಬದನೆಯ ಉಪಯೋಗದಿಂದ ಮೆದುಳಿನ ನೆನಪಿನ ಶಕ್ತಿ ಚುರುಕಾಗುತ್ತದೆ.
ಉಲ್ಲೇಖ
<References/>
ವರ್ಗ:ತರಕಾರಿಗಳು
ಉದಯಭಾನು ಕಲಾ ಸಂಘ, ಕೆಂಪೇಗೌಡ ನಗರ, ಬೆಂಗಳೂರು
thumb|right|250px|'ಅತ್ಯಾಧುನಿಕ ರಂಗಮಂದಿರ' thumb|right|300px|'ಉದಯಭಾನು ಕಲಾಸಂಘದ ಹಳೆಯ ಕಟ್ಟಡ' ಉದಯಭಾನು ಕಲಾಸಂಘ, (ನೋಂ)ಬೆಂಗಳೂರು, ೧೨-೦೬-೧೯೬೫ ರಲ್ಲಿ ಅಸ್ತಿತ್ವಕ್ಕೆ ಬಂದ ಈ ಜನೋಪಕಾರಿ ಸಮಾಜಸೇವಾ ಮನೋಭಾವದ ಸಂಘದ ಸ್ಥಾಪನೆಗೆ ನೆರವಾದವರಲ್ಲಿ ಅಗ್ರಗಣ್ಯರು ಹಲವಾರು ಮಂದಿ. ೧೯೬೫ ರ 'ಸಾರ್ವಜನಿಕ ಗಣೇಶೋತ್ಸವ' ಮತ್ತು ಅದರ ಜೊತೆಗೆ ಹೊಂದಿಕೊಂಡ 'ಉಚಿತ ವಾಚನಾಲಯ'ವನ್ನು ಉದ್ಘಾಟಿಸಿದವರು, ಶ್ರೀ.ದಾಶರಥಿ ದೀಕ್ಷಿತರು. ಆ ದಿನದ ಸಮಾರಂಭದ ಅಧ್ಯಕ್ಷತೆಯನ್ನು ವಹಿಸಿದ್ದವರು ಶ್ರಿ.ನಾಡಿಗೇರ ಕೃಷ್ಣರಾವ್ ಅವರು. 'ಗಣೇಶೋತ್ಸವ'ದಿಂದ ಪ್ರಾರಂಭವಾಗಿ ಕಳೆದ ೪ ದಶಕಗಳಿಂದ ಸಮಾಜದ ಸೇವೆಯೇ ಮೂಲ ಉದ್ದೇಶ್ಯವೆಂದು ಪರಿಗಣಿಸಿ, ಕಳಕಳಿಯಿಂದ ದುಡಿಯುತ್ತಿರುವ ಬೆಂಗಳೂರಿನ ಸಂಸ್ಥೆಗಳಲ್ಲಿ 'ಉದಯಭಾನು ಕಲಾಸಂಘ'ವೂ ಒಂದು. ಇದರ ವ್ಯಾಪ್ತಿ, ವಿದ್ಯಾಭಿವೃದ್ಧಿ, ವೈದ್ಯಕೀಯ-ನಾಗರಿಕ, ಸಾಮಾಜಿಕ, ನಗರ ಕಲ್ಯಾಣ, ಕ್ರೀಡೆಗಳಿಗೆ ಪ್ರೊತ್ಸಾಹ, ಪುಸ್ತಕ ಭಂಡಾರ, ಉಚಿತ ವಾಚನಾಲಯ, ಪರಿಸರ ಸಂರಕ್ಷಣೆ, ಸಾಂಸ್ಕೃತಿಕ ಭವನದ ನಿರ್ಮಾಣ ಕಾರ್ಯ, ಆರೋಗ್ಯ ಸೇವೆ, ಇತ್ಯಾದಿ.
ಉದಯಭಾನು ಕಲಾಸಂಘ ಬೆಳೆದ ಪರಿ
ಕೇವಲ ೧೦ ಅಡಿ ಉದ್ದಗಲದ 'ಚಿಕ್ಕ ಅಂಗಡಿ ಮಳಿಗೆ'ಯಲ್ಲಿ ಪ್ರಾರಂಭವಾದ ಸಂಘವು, ಈ ಐದು ದಶಕಗಳಲ್ಲಿ ವಿವಿಧ ಆಯಾಮಗಳಲ್ಲಿ ಕ್ರಿಯಾಶೀಲವಾಗಿದೆ. ಸಾಹಿತ್ಯ, ಸಂಸ್ಕೃತಿ, ಸಮಾಜಸೇವೆ, ನಗರಕಲ್ಯಾಣ, ಉಚಿತ ಶಿಕ್ಷಣ, ನಾಗರಿಕ ಆರೋಗ್ಯ ಪಾಲನೆ, ಮಹಿಳಾ-ಯುವಜನ ಕಲ್ಯಾಣ, ಕಂಪ್ಯೂಟರ್ ತರಬೇತಿ, ಸಮಾಜದ ಒಳಿತಿಗೆ ಪೂರಕವಾಗುವಂತಹ ಉಪಯುಕ್ತ ಸಾಹಿತ್ಯಿಕ ಪ್ರಕಟಣೆಗಳು, ಮತ್ತು ಈ ಎಲ್ಲ ಚಟುವಟಿಕೆಗಳನ್ನು ಮತ್ತೂ ಹೆಚ್ಚುಹೆಚ್ಚಾಗಿ ವಿಸ್ತರಿಸಲು ನೆರವಾಗುವಂತಹ ಸುಮಾರು ೧೫,೦೦೦ ಚದರ ಅಡಿ ವಿಸ್ತೀರ್ಣದ ಭವ್ಯಕಟ್ಟಡ-ಸಭಾಂಗಣ ಕನ್ನಡನಾಡಿಗೆ ದೊರೆತಿದೆ.
ಕಂಪ್ಯೂಟರ್ ಕಲಿಕಾ ತರಗತಿಗಳು
ಯುವಜನರಿಗೆ ಸ್ವಯಂ ಉದ್ಯೋಗಾವಕಾಶಗಳನ್ನು ಕಲ್ಪಿಸುವಲ್ಲಿ ಸಹಾಯವಾಗುವಂತೆ ತರಬೇತಿ ಕೇಂದ್ರವನ್ನು ಈ ಸಂಘವು ಉಚಿತವಾಗಿ ನಡೆಸಿಕೊಂಡು ಬರುತ್ತಿದೆ. ಈಗಾಗಲೇ ೫ ನೇ ತಂಡದ ಉದ್ಘಾಟನಾ ಸಮಾರಂಭವು ೦೩-೦೭-೨೦೧೧ ರಂದು ಸಂಘದ ಸಭಾಂಗಣದಲ್ಲಿ ನೆರವೇರಿ ದೆ. ವಿದ್ಯಾರ್ಥಿಗಳು ಪ್ರವೇಶ ಪಡೆದಿರುತ್ತಾರೆ. ಇದೇ ಸಂದರ್ಭದಲ್ಲಿ ೪ನೆಯ ತಂಡದ ಒಟ್ಟು ೫೮ ಫಲಾನುಭವಿ ವಿದ್ಯಾರ್ಥಿಗಳಿಗೆ ಕನ್ನಡ ಸಂಸ್ಕೃತಿ ಮತ್ತು ವಾರ್ತಾ ಇಲಾಖೆಯ ಉಪ ಕಾರ್ಯದರ್ಶಿಗಳಾದ ಶ್ರೀ.ಕೆ. ಸುಧಾಕರ ಶೆಟ್ಟಿಯವರು 'ಪ್ರಮಾಣಪತ್ರ'ಗಳನ್ನು ವಿತರಿಸಿದರು. ಹಿರಿಯ ಪತ್ರಕರ್ತೆ ಡಾ. ವಿಜಯಾ ಆಶಯ ನುಡಿಗಳನ್ನಾಡುತ್ತಾ ಉದಯಭಾನು ಸಂಘದ ಸಾಧನೆಗಳನ್ನು ಶ್ಲಾಘಿಸಿದರು. ಸಂಘದ ಅಧ್ಯಕ್ಷರಾದ ಬಿ. ಕೃಷ್ಣ ಅಧ್ಯಕ್ಷತೆ ವಹಿಸಿದ್ದರು. ಸಂಸ್ಥಾಪಕ ಕಾರ್ಯದರ್ಶಿ, ಶ್ರೀ.ಎಂ.ನರಸಿಂಹರವರು ಸ್ವಾಗರ ಕೋರಿದರು. ಕಂಪ್ಯೂಟರ್ ಶಿಕ್ಷಕಿ, ಸಿ.ದಾಕ್ಷಾಯಿಣಿಯವರು ಕಾರ್ಯಕ್ರಮವನ್ನು ನಿರ್ವಹಿಸಿದರು.
ಕನ್ನಡದಲ್ಲಿ ವಿಜ್ಞಾನ ಸಂವಹನ
'ಕನ್ನಡದಲ್ಲಿ ವಿಜ್ಞಾನ ಸಂವಹನೆ'-'ವಿಶ್ವದ ವಿಜ್ಞಾನ ಪ್ರಜ್ನೆ'ಯನ್ನು 'ಕನ್ನಡ ಸಮುದಾಯದ ಪ್ರಜ್ಞೆ'ಯನ್ನಾಗಿಸಲು ಈವರೆಗೆ ಆಗಿರುವ ಸಂವಹನ ಕಾಯಕದ ಐತಿಹಾಸಿಕ ದಾಖಲೆಯ ಪ್ರಬಂಧಗಳ ಸಂಗ್ರಹವೇ ಈ ಪುಸ್ತಕ. ಸಾಹಿತ್ಯ, ಸಂಸ್ಕೃತಿ, ಸಮಾಜಸೇವೆಗಳನ್ನೇ ಗುರಿಯಾಗಿಟ್ಟು ಕೊಂಡು ಸುಮಾರು ೫ ದಶಕಗಳ ನಿರಂತರ ಸಾರ್ವಜನಿಕ ಸೇವೆಗಳಲ್ಲಿ ನಿರತವಾಗಿರುವ ಉದಯಭಾನು ಕಲಾಸಂಘದ ಪ್ರಕಟಣೆಯಾಗಿದೆ.(ಬೆಂಗಳೂರು ದರ್ಶನದ ಖ್ಯಾತಿ)
ಪುಸ್ತಕದ ಬಿಡುಗಡೆಯ ಸಮಾರೋಪ ಸಮಾರಂಭ
thumb|right|250px|'ಸಮಾರೋಪ ಸಮಾರಂಭ'ದ ಕೊನೆಯಲ್ಲಿ, ಶ್ರೀ.[[ಬೆ.ಗೊ.ರಮೇಶ್, ಧನ್ಯವಾದ ಸಮರ್ಪಣೆಯನ್ನು ಮಾಡುತ್ತಿರುವುದು]] ಈ ಪುಸ್ತಕವನ್ನು ಬೆಂಗಳೂರಿನ ಬಸವನಗುಡಿಯ ನ್ಯಾಷನಲ್ ಕಾಲೇಜ್ ನ, ಎಚ್.ಏನ್. ಮಲ್ಟಿ ಮೀಡಿಯ ಹಾಲ್ ನಲ್ಲಿ, ೨೦೧೧ ರ, ಡಿಸೆಂಬರ್, ೨೪ ರಂದು, ಪ್ರೊ.ಎಲ್. ಎಸ್. ಶೇಷಗಿರಿ ರಾವ್ ರವರ ಹಸ್ತದಿಂದ ಬಿಡುಗಡೆ ಮಾಡಲಾಯಿತು.'ಉದಯಭಾನು ಉನ್ನತ ಅಧ್ಯಯನ ಕೇಂದ್ರದ ಕಾರ್ಯಕಾರಿ ಸಮಿತಿಯ ಪದಾಧಿಕಾರಿ', ಶ್ರೀ. ಬೆ.ಗೊ ರಮೇಶ್, 'ಧನ್ಯವಾದ ಸಮರ್ಪಣೆ'ಯನ್ನು ಮಾಡುತ್ತಿದ್ದಾರೆ. ವೇದಿಕೆಯ ಮೇಲೆ ಕುಳಿತ ಗಣ್ಯರು:(ಎಡದಿಂದ ಬಲಕ್ಕೆ): ಡಾ. ಅನಂತ ರಾಜು, ಡಾ. ಎ.ಎಚ್.ರಾಮರಾವ್, ಮತ್ತು 'ಉದಯಭಾನು ಉನ್ನತ ಅಧ್ಯಯನ ಕೇಂದ್ರದ ಗೌರವ ನಿರ್ದೇಶಕ' ಪ್ರೊ.ಎಚ್. ಆರ್. ರಾಮಕೃಷ್ಣ ರಾವ್
ಇತಿಹಾಸದಲ್ಲಿ ವಿಜ್ಞಾನ
ಇಂಗ್ಲಿಷ್ ಭಾಷೆಯಲ್ಲಿ ವಿಜ್ಞಾನದ ಇತಿಹಾಸ, ಹಾಗೆಯೆ 'ಇತಿಹಾಸದಲ್ಲಿ ವಿಜ್ಞಾನ' (ಜೆ.ಡಿ.ಬರ್ನಾಲ್)ಮುಂತಾದ ಶ್ರೇಷ್ಠ ಲೇಖಕರು ಬರೆದ ಸಾಕಷ್ಟು ಪುಸ್ತಕಗಳಿವೆ. ಕನ್ನಡದಲ್ಲೂ ಸಾಹಿತ್ಯ ಚರಿತ್ರೆಯನ್ನು ದಾಖಲಿಸಿರುವ ಪ್ರಸಿದ್ಧ ಗ್ರಂಥಗಳಿವೆ. ಆದರೆ ಇಂದಿನ ಬದುಕಿಗೆ ಅನಿವಾರ್ಯವಾದ ವಿಜ್ಞಾನ, ಬೇರೆ ಬೇರೆ ಕಾಲಘಟ್ಟಗಳಲ್ಲಿ ಬೆಳೆದ ಬಗೆಯ ಪರಿಚಯವಾಗದಿದ್ದರೆ 'ಶಾಸ್ತ್ರಿಯ ಭಾಷೆ'ಯಾಗಿ ರೂಪುಗೊಳ್ಳುತ್ತಿರುವ 'ಕನ್ನಡದ ಸರ್ವಾಂಗೀಣ ಬೆಳವಣಿಗೆ' ಕುಂಠಿತವಾಗುತ್ತದೆ. ಈ ಕೊರತೆಯನ್ನು ತುಂಬಲು, ವಿವಿಧ ವಿಜ್ಞಾನ ಶಾಖೆಗಳಲ್ಲಿ ಇದುವರೆಗೆ ನಡೆದಿರುವ ಚಿಂತನೆ, ಹಾಗೂ ಪ್ರಯೋಗಿಕ ವಿವರಣೆಗಳ ಸಮಗ್ರ ಮಾಹಿತಿಗಳನ್ನು ನೀಡುವ ೧೫ ಪ್ರಬಂಧಗಳನ್ನು ೧೩ ಹೆಸರಾಂತ ವಿಜ್ಞಾನ ಲೇಖಕರು ಬರೆದ 'ಕನ್ನಡದಲ್ಲಿ ವಿಜ್ಞಾನ ಸಂವಹನೆ' ಹೊರಬಂದಿದೆ. ಇದು, ಇಂದಿನ ಆದ್ಯತೆಗಳನ್ನು ಗಮನದಲ್ಲಿಟ್ಟುಕೊಂಡು ಬರೆದಿರುವ ಪುಸ್ತಕ. ಕ್ರೈಸ್ಟ್ ಕಾಲೇಜಿನ ವಿಶ್ರಾಂತ ಭೌತವಿಜ್ಞಾನದ ಮುಖ್ಯಸ್ಥ ಹಾಗೂ ಪ್ರಾಧ್ಯಾಪಕ, ಪ್ರೊ.ಎಚ್. ಆರ್. ರಾಮಕೃಷ್ಣರಾವ್ ಮತ್ತು ಹೆಸರಾಂತ ವಿಶ್ರಾಂತ ಭೂ-ವಿಜ್ಞಾನಿ, ಶ್ರೀ.ಟಿ. ಅರ್. ಅನಂತರಾಮು ಈ ಪುಸ್ತಕದ ಸಂಪಾದಕರು. ಈ ಕಾರ್ಯಕ್ರಮದಲ್ಲಿ ಪಾಲ್ಗೊಂಡ, 'ಹಿರಿಯ' ಮತ್ತು 'ಕಿರಿಯ ವಿಜ್ಞಾನಿಗಳು' ಮತ್ತು 'ವಿಜ್ಞಾನ ಲೇಖಕರು' ತಮ್ಮ ಅಭಿಪ್ರಾಯಗಳನ್ನು ಮಂಡಿಸಿದರು.
ಕೃತಿಯಲ್ಲಿ
ಒಟ್ಟು ೧೫ ಪ್ರಬಂಧಗಳಿರುವ ಈ ಹೊತ್ತಿಗೆ, ೨೫೨ ಪುಟಗಳ ೧/೮ ಡೆಮಿ ಗಾತ್ರದ ಸುಂದರ ಕವಚದ ವಿಜ್ಞಾನ ಸಾಹಿತ್ಯದ ಅನುಪಮ ಸಂಗ್ರಹ. ಈ ಪ್ರಬಂಧಗಳಲ್ಲಿ ಒದಗಿಸಿರುವ ಸ್ಪಷ್ಟ ಸಮಯೋಚಿತ ಮಾಹಿತಿಗಳು ಚೆನ್ನಾಗಿ ಮೂಡಿ ಬಂದಿವೆ. ತಮ್ಮ ಪ್ರಬುದ್ಧ ಪ್ರಬಂಧಗಳನ್ನು ಮಂಡಿಸಿರುವ ಗಣ್ಯವಿಜ್ಞಾನ ಲೇಖಕರು: ಕನ್ನಡ ವಿಜ್ಞಾನ ಸಾಹಿತ್ಯದ ಆದ್ಯ ಪ್ರವರ್ತಕರಾದ ಶ್ರೀ ಬೆಳ್ಳಾವೆ ವೆಂಕಟನಾರಣಪ್ಪ ನವರಿಗೆ ಈ ಕೃತಿ ಸಮರ್ಪಿತವಾಗಿದೆ. ಲೇಖಕರ ಪಟ್ಟಿಯಲ್ಲಿ ಶ್ರೀ ಟಿ. ಅರ್.ಅನಂತರಾಮು ರವರ, ಪೆನ್ ಫ್ರೆಂಡ್ಸ್ ಬಳಗದವರ ಪಾಲು ಹೆಚ್ಚಾಗಿದೆ.
ಬಂಗಾರದ ಹಬ್ಬದ ಸವಿನೆನಪಿನಲ್ಲಿ
'ಉದಯಭಾನು ಕಲಾಸಂಘದ ಬಂಗಾರದ ಹಬ್ಬ' ದ ಸವಿನೆನಪಿನಲ್ಲಿ ಪ್ರಕಟಿಸಿದ ಪುಸ್ತಕಗಳ ಸಾಲಿನಲ್ಲಿ ೫೦ ಪುಟ್ಟ ಪುಸ್ತಕಗಳನ್ನು ಸಂಘವು ಹೊರತಂದಿದೆ. ಕರ್ನಾಟಕದ ಬೆಳವಣಿಗೆಯಲ್ಲಿ ದುಡಿದ ಚೇತನಗಳ ವ್ಯಕ್ತಿ ಚಿತ್ರಗಳನ್ನು ಸವಿಸ್ತಾರವಾಗಿ ಈ ಪುಸ್ತಕಗಳಲ್ಲಿ ದಾಖಲಿಸಲಾಗಿದೆ. ಇದನ್ನು ಬರೆದ ಲೇಖಕರು ಅಂತಹ ಹರಿಕಾರರನ್ನು ತೀರ ಹತ್ತಿರದಲ್ಲಿ ಬಲ್ಲ ವ್ಯಕ್ತಿಗಳಾಗಿದ್ದಾರೆ. 'ಡಾ.ಪಿ.ವಿ.ನಾರಾಯಣ' ಈ ಪುಸ್ತಕಗಳ ಸಂಪಾದಕರಾಗಿದ್ದಾರೆ. ಜೂನ್ 2014 ರಿಂದ, ಮೊದಲ್ಗೊಂಡು ಜೂನ್ 2015 ರವರೆಗೆ, 'ಸಂಘವು ವರ್ಷಪೂರ್ತಿ ಸುವರ್ಣ ಮಹೋತ್ಸವವನ್ನು ಆಚರಿಸುತ್ತಿದೆ'.
ಉಲ್ಲೇಖಗಳು
<References /> ವರ್ಗ: ಸಾರ್ವಜನಿಕ ಸೇವಾ ಸಂಸ್ಥೆಗಳು ವರ್ಗ:ಸಂಘ-ಸಂಸ್ಥೆಗಳು
ದಿ ಡಾ ವಿನ್ಸಿ ಕೋಡ್‌
ದಿ ಡಾ ವಿನ್ಸಿ ಕೋಡ್‌  2003ರಲ್ಲಿ ಅಮೆರಿಕಾದ ಲೇಖಕ ಡಾನ್‌ ಬ್ರೌನ್‌ ಬರೆದ  ನಿಗೂಢ-ಪತ್ತೇದಾರಿ ಕಾಲ್ಪನಿಕ ಕಾದಂಬರಿ. ಪ್ಯಾರಿಸ್‌ನ ಲೂವರ್ ವಸ್ತುಸಂಗ್ರಹಾಲಯದಲ್ಲಿ ನಡೆದ ಹತ್ಯೆಯೊಂದನ್ನು ಕುರಿತು ಸಂಕೇತಶಾಸ್ತ್ರಜ್ಞ ರಾಬರ್ಟ್‌ ಲ್ಯಾಂಗ್ಡನ್‌ ಮತ್ತು ಸೋಫಿ ನೆವಿ ತನಿಖೆ ನಡೆಸುವುದರಿಂದ ಕಥೆಯು ಪ್ರಾರಂಭವಾಗುತ್ತದೆ. ನಂತರ ನಜರಥ್‌ನ ಏಸು‌ ಕ್ರಿಸ್ತ ಮೇರಿ ಮಗ್ಡಾಲೇನ್‌ಳನ್ನು ಮದುವೆಯಾಗಿ,ಮಗುವಿನ ತಂದೆಯಾಗಿರುವ ಸಾಧ್ಯತೆ ಬಗ್ಗೆ ಪ್ರಯರಿ ಆಫ್ ಸಿಯೊನ್ ಮತ್ತು ಒಪಸ್‌ ಡಾಯಿ ನಡುವೆ ನಡೆದ ಕಾಳಗವನ್ನು ಅವರು ಪತ್ತೆಹಚ್ಚುತ್ತಾರೆ.
ಲೂವರ್ ಡೆನನ್‌ ವಿಂಗ್‌ನಲ್ಲಿ ಹತ್ಯೆಯಾದ ವ್ಯಕ್ತಿಯ ದೇಹವು ಬೆತ್ತಲೆಯ ಸ್ಥಿತಿಯಲ್ಲಿ ಪತ್ತೆಯಾಗಿದ್ದು, ಲಿಯೊನಾರ್ಡೊ ಡಾ ವಿನ್ಸಿಯ ಪ್ರಸಿದ್ಧ ಕಲಾಕೃತಿ ವಿಟ್ರುವಿಯನ್ ಮ್ಯಾನ್ ಭಂಗಿಯಲ್ಲಿ ಕಂಡುಬಂದಿತು. ದೇಹದ ಬಳಿಯಲ್ಲಿ ರಹಸ್ಯ ಸಂದೇಶವೊಂದನ್ನು ಬರೆಯಲಾಗಿದ್ದು, ಅವನದೇ ರಕ್ತದಲ್ಲಿ ಹೊಟ್ಟೆಯ ಮೇಲೆ ಪಂಚಕೋನಿಯ ಆಕೃತಿ ಚಿತ್ರವನ್ನು ಬಿಡಿಸಲಾಗಿತ್ತು.
ಕಾದಂಬರಿಯು ಪವಿತ್ರ ಪಾನೀಯ ಪಾತ್ರೆಯ ಐತಿಹ್ಯ ಕುರಿತ ಊಹಾಪೋಹ ಮತ್ತು ಕ್ರೈಸ್ತ ಧರ್ಮದ ಇತಿಹಾಸದಲ್ಲಿ ಮಗ್ಡಾಲೇನ್‌ಳ ಪಾತ್ರವನ್ನು ಕುರಿತು ಜನರ ಆಸಕ್ತಿಯನ್ನು ಕೆರಳಿಸಿತು. ಈ ಪುಸ್ತಕವು ರೋಮನ್‌ ಕ್ಯಾಥೋಲಿಕ್‌ ಚರ್ಚ್‌ನ ಮೇಲೆ ದಾಳಿ ಎಂದು ಹಲವು ಕ್ರೈಸ್ತ ಪಂಗಡಗಳಿಂದ ವ್ಯಾಪಕ ಖಂಡನೆಗೆ ಗುರಿಯಾಯಿತು. ಪುಸ್ತಕದಲ್ಲಿ ಚಾರಿತ್ರಿಕ ಮತ್ತು ವೈಜ್ಞಾನಿಕ ಅಸ್ಪಷ್ಟತೆಯ ಬಗ್ಗೆ ಸಹ ಟೀಕೆಗೆ ಗುರಿಯಾಯಿತು.
ಈ ಪುಸ್ತಕವು ವಿಶ್ವದಾದ್ಯಂತ 80 ದಶಲಕ್ಷ ಪ್ರತಿಗಳು ಮಾರಾಟವಾಗಿ ಅತಿ ಹೆಚ್ಚು ಮಾರಾಟವಾದ ಪುಸ್ತಕಗಳಲ್ಲಿ ಒಂದಾಗಿದೆ ಮತ್ತು ಇದು 44 ಭಾಷೆಗಳಲ್ಲಿ ಭಾಷಾಂತರಗೊಂಡಿದೆ. ಪತ್ತೇದಾರಿ, ರೋಮಾಂಚಕಾರಿ ಮತ್ತು ಪಿತೂರಿಯನ್ನೊಳಗೊಂಡ ಕಾಲ್ಪನಿಕ ಶೈಲಿಗಳಿಂದ ಕೂಡಿದ್ದು, ಇದು ಬ್ರೌನ್‌ರ ಎರಡನೇ ಕಾದಂಬರಿಯಾಗಿದೆ. ಇದು ರಾಬರ್ಟ್ ಲ್ಯಾಂಗ್ಡನ್ ಪಾತ್ರವು ಸೇರ್ಪಡೆಯಾದ ಬ್ರೌನ್ ಅವರ ಎರಡನೇ ಕಾದಂಬರಿಯಾಗಿದ್ದು, ಲ್ಯಾಂಗ್ಡನ್ ಪಾತ್ರವಿದ್ದ ಅವರ ಮೊದಲ ಕಾದಂಬರಿ 2000ರಲ್ಲಿ ಬರೆದ ಎಂಜೆಲ್ಸ್‌ & ಡಿಮೊನ್ಸ್‌ ಆಗಿತ್ತು. 2004ರ ನವೆಂಬರ್‌ನಲ್ಲಿ ರ‌್ಯಾಂಡಮ್‌ ಹೌಸ್‌ 160 ಸ್ಪಷ್ಟನೆಗಳೊಂದಿಗೆ ವಿಶೇಷ ವಿವರಣಾತ್ಮಕ ಆವೃತ್ತಿಯನ್ನು ಪ್ರಕಟಿಸಿತು. 2006ರಲ್ಲಿ ಈ ಕಾದಂಬರಿಯ ಚಲನಚಿತ್ರ ರೂಪಾಂತರವನ್ನು ಸೋನಿಕೊಲಂಬಿಯಾ ಪಿಕ್ಚರ್ಸ್‌ ಬಿಡುಗಡೆ ಮಾಡಿತು.
ಕಥಾ ಸಾರಾಂಶ
ಈ ಕಾದಂಬರಿಯು ಪ್ಯಾರಿಸ್‌ನಲ್ಲಿರುವ ಲೂವರ್ ವಸ್ತುಸಂಗ್ರಹಾಲಯದ ಹೆಸರುವಾಸಿ ನಿರ್ವಾಹಕ ಜಾಕ್ವೆಸ್ ಸೊಯೆಂಜರ್‌ ಕೊಲೆಯ ರಹಸ್ಯವನ್ನು ಬಿಡಿಸಲು ಹಾರ್ವರ್ಡ್‌ ವಿಶ್ವವಿದ್ಯಾಲಯದ ಧಾರ್ಮಿಕ ಸಂಕೇತಶಾಸ್ತ್ರ ಪ್ರಾಧ್ಯಾಪಕ ರಾಬರ್ಟ್‌ ಲ್ಯಾಂಗ್ಡನ್‌ರ ಪ್ರಯತ್ನವನ್ನು ವಿವರಿಸುತ್ತದೆ. ಸೊಯೆಂಜರ್‌ನ ಮೃತದೇಹದ ಪಕ್ಕದಲ್ಲಿ ಅಚ್ಚರಿ ಮೂಡಿಸುವ ಗೂಢಲಿಪಿಯೊಂದು ದೊರೆಯಿತು. ಸೊಯೆಂಜರ್‌ನ ಮೊಮ್ಮಗಳಾದ ಸೋಫಿ ನೆವಿ ಮತ್ತು ಲ್ಯಾಂಗ್ಡನ್‌ ಈ ಗೂಢಲಿಪಿಯ ಒಗಟುಗಳನ್ನು ಬಿಡಿಸಲು ಪ್ರಯತ್ನಿಸುವರು. ಅವರು ಲಿಯೊನಾರ್ಡೊ ಡಾ ವಿನ್ಸಿ ಕಲಾಕೃತಿಗಳಲ್ಲಿ ಅಡಗಿದ ಸುಳಿವುಗಳ ಜಾಡನ್ನು ಪತ್ತೆಹಚ್ಚಿದಾಗ ಅಚ್ಚರಿಗೊಂಡರು.
ಈ ನಿಗೂಢತೆಯ ರಹಸ್ಯವನ್ನು ಭೇದಿಸಲು ಅಕ್ಷರಪಲ್ಲಟಗಳು ಮತ್ತು ಒಗಟುಗಳಂತಹ ಬುದ್ಧಿ ಕಸರತ್ತುಗಳ ಸರಣಿಗೆ ಪರಿಹಾರಗಳನ್ನು ಕಂಡುಕೊಳ್ಳುವ ಅಗತ್ಯವಿತ್ತು. ಅಂತಿಮ ಪರಿಹಾರವು ಪವಿತ್ರ ಪಾನೀಯ ಪಾತ್ರೆಯ ಸಂಭಾವ್ಯ ಸ್ಥಳ ಮತ್ತು ಸೈಯನ್‌ನ ಪ್ರಿಯರಿ ಎನ್ನುವ ನಿಗೂಢ ಸಮಾಜ, ಹಾಗೆಯೇ ಧರ್ಮ ಸೈನಿಕರೊಂದಿಗೆ ನಿಕಟ ಸಂಪರ್ಕ ಹೊಂದಿರುವುದೆಂದು ಕಂಡುಬಂತು. ಈ ಕಥೆಯು ಒಪಸ್‌ ಡಾಯಿ ಎಂಬ ರೋಮನ್‌ ಕ್ಯಾಥೋಲಿಕ್‌ ಸಂಸ್ಥೆಯನ್ನು ಕೂಡ ಒಳಗೊಂಡಿದೆ.
ವಿವರಗಳು
ಪವಿತ್ರ ಪಾನೀಯ ಪಾತ್ರೆ ಕಡೆಗೆ ಮುನ್ನಡೆಸುವ "ಕೀಸ್ಟೋನ್‌"ಯಿರುವ ಸ್ಥಳವನ್ನು ಪತ್ತೆಹಚ್ಚಲು ಸೈಲಾಸ್‌‌ನಿಂದ (ದಿ ಟೀಚರ್ ಎಂಬ ಹೆಸರಾದ ವ್ಯಕ್ತಿಯ ಪರವಾಗಿ ಕಾರ್ಯನಿರ್ವಹಿಸುವವನು) ಜಾಕ್ವೆಸ್ ಸೊಯಂಜರ್ (ಸೈಯನ್‌ನ ಪ್ರಿಯರಿಯ ನಾಯಕ, ಆದರೆ ಆ ಕಾಲದಲ್ಲಿ ಅಕ್ಷರಶಃ ಯಾರಿಗೂ ತಿಳಿದಿರಲಿಲ್ಲ) ಹತ್ಯೆಯೊಂದಿಗೆ ಕಥೆಯು ಪ್ರಾರಂಭವಾಗುತ್ತದೆ. ಸೊಯೆಂಜರ್‌ನ ಮೃತ ದೇಹದ ಎಡಗಡೆ ಅವರು ಬಿಟ್ಟಿದ್ದ ಸಂಕೇತಾಕ್ಷರದ ಅರ್ಥವನ್ನು ಬಿಡಿಸಲು ಸಹಾಯ ಕೇಳುವುದಕ್ಕಾಗಿ, ಕೊಲೆಯಾದ ಸ್ಥಳಕ್ಕೆ ಪೋಲಿಸರು ಪ್ಯಾರಿಸ್‌ನಲ್ಲಿ ಉಪನ್ಯಾಸ ಮಾಡುತ್ತಿದ್ದ ‌ರಾಬರ್ಟ್‌ ಲ್ಯಾಂಗ್ಡನ್ ಅವರನ್ನು ಕರೆಸಿದರು. ಲ್ಯಾಂಗ್ಡನ್‌ನನ್ನು ಕೊಲೆಗೆ ಸಂಬಂಧಿಸಿದಂತೆ ಪ್ರಮುಖ ಸಂಶಯಾಸ್ಪದ ವ್ಯಕ್ತಿಯೆಂದು ಮುಖ್ಯ ಪತ್ತೇದಾರ ಬೆಜು ಫ್ಯಾಚೆ ಅನುಮಾನಿಸಿದ್ದನು.
ಪೋಲಿಸ್‌ ಗೂಢಲಿಪಿಗಾರ್ತಿಯಂತೆ ಸೋಫಿ ನೆವಿ ಕೊಲೆಯಾದ ಜಾಗದಲ್ಲಿದ್ದು, ಇವಳು ಬಹಳ ಬೇಗ ಲ್ಯಾಂಗ್ಡನ್‌ನ ನಂಬಿಕೆಯನ್ನು ಗಳಿಸುವಳು. ಕೊಲೆಯಾದ ಜಾಕ್ವೆಸ್ ಸೊಯೆಂಜರ್‌ ನೆವಿಯ ತಾತನಾಗಿದ್ದು, ಒಮ್ಮೆ ನೆವಿ ರಜೆಯ ಅವಧಿಯಲ್ಲಿ ತನ್ನ ವಸತಿ ಶಾಲೆಯಿಂದ ನೋರ್ಮಂಡಿಯಲ್ಲಿರುವ ತಾತನ ಮನೆಗೆ ಅನಿರೀಕ್ಷಿತ ಭೇಟಿ ನೀಡಿದಾಗ, ಅವನು ಧರ್ಮಬಾಹಿರ ಲೈಂಗಿಕ ಕ್ರಿಯಾವಿಧಿಯಲ್ಲಿ(ಹೀರೋಸ್‌ ಗೇಮೊಸ್‌) ತೊಡಗಿರುವುದನ್ನು ಪತ್ತೆಮಾಡುವವರೆಗೆ ಅವರಿಬ್ಬರು ಪರಸ್ಪರ ನಿಕಟ ಸಾಮೀಪ್ಯ ಹೊಂದಿದ್ದರು. (ಅವಳು ಕಥೆಯುದ್ದಕ್ಕೂ ಹಲವು ಬಾರಿ ತಾನು ಗಮನಿಸಿದ ವಿಷಯದ ಬಗ್ಗೆ ಪ್ರಸ್ತಾಪಿಸಲಾಗಿದೆ ಮತ್ತು ಅನೇಕ ಬಾರಿ ಸುಳಿವು ನೀಡಲಾಗಿದೆ. ಆದರೆ ಕೊನೆಯಲ್ಲಿ ಅದನ್ನು ರಾಬರ್ಟ್‌ಗೆ ಅವಳು ಹೇಳುವವರೆಗೂ ಓದುಗರನ್ನೊಳಗೊಂಡು ಯಾರಿಗೂ ಅವಳು ಕಂಡಿದ್ದು ಏನೆಂದು ಬಹಿರಂಗವಾಗುವುದಿಲ್ಲ).
ಲ್ಯಾಂಗ್ಡನ್‌ ಮತ್ತು ನೆವಿ, ಸೊಯೆಂಜರ್‌‌ನ ದೇಹದ ಬಳಿ ಒಂದು ಅಚ್ಚರಿಯ ಗೂಢಲಿಪಿಯನ್ನು ಕಾಣುವರು. ಈ ಸುಳಿವುಗಳು ಎರಡನೇ ಹಂತದ ಸುಳಿವುಗಳಿಗೆ ದಾರಿ ತೋರಿಸುವುದಾಗಿತ್ತು. ತನ್ನ ತಾತನ ಸುಳಿವುಗಳ ಅರ್ಥ ಭೇದಿಸಿದ ನೆವಿ ಕಲಾಕೃತಿಯನ್ನು ಪತ್ತೆಹಚ್ಚುತ್ತಾಳೆ. ಅದರ ಹಿಂದೆ ಕೀಲಿಕೈಯೊಂದನ್ನು ಅಡಗಿಸಿಡಲಾಗಿರುತ್ತದೆ. ಆ ಕೀಲಿಕೈಯಲ್ಲಿ ಸೈಯನ್‌ನ ಪ್ರಿಯರಿನ ವಿಳಾಸ ಮತ್ತು ಚಿಹ್ನೆಗಳನ್ನು ಬರೆಯಲಾಗಿತ್ತು. ಪೋಲಿಸರ ಕಣ್ತಪ್ಪಿಸಿ, ಲ್ಯಾಂಗ್ಡನ್‌ ಮತ್ತು ನೆವಿ ಒಟ್ಟಿಗೆ ಸ್ಥಳದಿಂದ ನಾಪತ್ತೆಯಾದರು. ನಂತರ ಅವರಿಬ್ಬರು ಕೀಲಿಕೈಯ ರಹಸ್ಯವನ್ನು ಭೇದಿಸಿದರು.